'Zuk bai balio!' inauteri festa, Abaraxkan. Egilea(k) GOIZARIN. El Diario Vasco, Sociedad Vascongada de Publicaciones, S.A. 2013 (4)\n...>. Era guztietako printzesak elkartu ziren atzo Abaraxkan. Detailerik ez zuten falta neskatxa pinpirin hauek.\n...> margotu... Atzokoarekin amaitu ziren, hortaz, Abaraxkako inauteri festak. �Penaz agurtu ditugu aurtengo inauteriak, ...\n"Zuk bai balio!" inauteri festa, AbaraxkanNone\nOIARTZUN. Atzo Abaraxka ludotekan inauteri festa ospatu zuten herriko haurrek. Bert...\n'Zure ziztada behar dugu'. BERRIA Taldea diru ekarriak biltzen hasiko da, lanari eutsi eta indartzeko. Egilea(k) IRAOLA, Arantza. Berria, Euskal Editorea SM 2011 (6)\n...kidetza. Sarean lan egiten dute biek, eta, abaraskaren antzera, komunitate hori ahalik eta zabalena izatea da egun...\n...mendu du, eta haren iraupenari lagunduko dion « abaraska hori ahalik eta aberatsena» izateko nahia adierazi du. Irak...\n...baraska baliatu dute. Erleen elkarlana adierazten du abaraskak. BERRIA Komunitateak, berriz, kazeta diruz laguntzen eta ir...\n...a eskatu die Larrartek, euskarazko komunikazio taldearen abaraska bideragarria izan dadin eta iraupena bermatua izan dezan.\n...engatuko duen komunitate hori irudikatzeko, erleen abaraska baliatu dute. Erleen elkarlana adierazten du abaraskak. BER...\n...at prozesu aplikatzen zaizkio produktuari: erlauntzetik abaraskak erauzten dira eta, xaflen bitartez, gelaxkak buxatzen ditue...\n821 kontsulta egin ziren aurreko ikasturtean Gazte Informazio Bulegoan. Egilea(k) GOIZARIN. El Diario Vasco, Sociedad Vascongada de Publicaciones, S.A. 2012 (1)\n...>ziren eta gainerakoak, izen-emateak ( Abaraxka ludotekan, udaleku irekietan, Gipuzkoako Foru Aldundiaren u...\nAbaraxka ludotekak astelehenean irekiko ditu bere ateak. Egilea(k) "EGARRIZ". El Diario Vasco, Sociedad Vascongada de Publicaciones, S.A. 2010 (3)\nAbaraxka ludotekak astelehenean irekiko ditu bere ateak\n...>, bazkide egin diren haurrek erabiliko dituzte Abaraxkako zerbitzuak eta ekintzak.Bazkide egiteko, izena eman behar d...\nOIARTZUN. Abaraxka ludotekak ikasturte berri honetako ateak astelehenean ireki...\nErle langileek abarasketan egiten duten dantzak, mendeetan zehar liluratu ditu erlezai...\neztiabai ' abaraska'. Mendebalekoa da abai/abao hitza. Landucciren hiztegian ag...\nAsel Luzarragak Txileko bere etxean beteko du atxiloaldia, epaiketa hasi bitartean. Egilea(k) ASENSIO, Maite. Berria, Euskal Editorea SM 2010 (1)\n...aronte (2005), Mozorroaren xarma (2007) eta Abaraska (2008) liburuak argitaratu ditu Asel Luzarragak euskaraz. H...\nAurtengo 'Oiartzun', Xanistebanetako aldizkariaren 40. alea salgai dago. Egilea(k) "EGARRIZ". El Diario Vasco, Sociedad Vascongada de Publicaciones, S.A. 2010 (1)\n... argazki blai lehiaketa, Eskola pilota egitasmoa, Abaraxka ludoteka, Iturriotz auzoko dorretxea, Gurutze eta Iturriotz...\n...> paulownia-egurrak, zizareek egindako zuloez josita, abaraska bat zirudien. Hilobia kobazulo bat zen berez, garaieraz per...\nBaso-aprobetxamenduak. Egilea(k) GARAY ITURRI, Itxaso. , LANEKI 2018 (22)\nAberaskek erdialdeko gelatxoetan izaten dituzte kumeak. Erdialdekoen ...\n- Aberaskatako eztia: kumerik gabeko gelatan gordetako eztia.\n...ako erle honek Europako erlearekin antza handia dauka. Aberaskak egiteko joera handia du.\n...a...) .oHorregaitikebeharrezkoaadamumesabiarenb aberaskenrerdiatetalaltzakoenalaurdenarurterolaldatzea.\no Erleberritze gelatxoak: aberaskaren ertzetan izaten dira.\n...>. Aberaskak bertikalki eskegiak egoten dira eta bi aberasken artean 8-10 mm-ko distantzia izaten da (horrela bi erle elk...\nIrudia 33: aberasken arteko distantzia.\nAberasken argizaria denbora pasa ahala alperrik galtzen joaten da (ka...\n...etek 0,07 mm ko lodiera dute eta 1zm-ko luzeera. Aberaskak bertikalki eskegiak egoten dira eta bi aberasken artean 8-1...\n...an burutzen da: "errege gelatxo" deiturikoak eta aberaskaren ertzetan kokaturik egon ohi direnak. "Erregina gelatxoak" m...\n...oz eztia ateratzen duen makina batetan sartzen dira aberaskak. Eztia makinaren azpialdera erortzen da eta hortik biltzen ...\no Ordezkapen gelatxoak: aberaskaren erdian egon ohi dira eta gelatxo normala luzatuta eraikitze...\n...oitzak gelatxo bat baino ezin duenez berotu, aberaskaren erdialdean (kumedun gelatxoen gainean) erle ugari pilatzen ...\n...> Erleak eztia janda argizaria sortzen du eta hau abaraskak egiteko edota operkuluak sortzeko erabiltzen du. Jatorriare...\n...zen dira. Polendun gelatxoak ez daude estaliak. Aberasken kanpoaldeko gelatxoak dira eztiz betetzen direnak. Eztia eg...\n... dira. Kasu hauetan eztia gordetzeko erabilitako aberaskak eta kumaketarako direnak nahasturik daude. Eztia bildu beha...\n...a. Arrautzak erruterako garaian, lehen arrautza aberaskaren erdian erruten dute eta espiral itxurako ibilibide bati egi...\n...ta sortzen duen invertasarekin eztia egiten du eta abaraskan biltzen du larbei jana emateko.\n...u aldiko, horregaitik multzo handiak osatzen dituzte aberasken gainean. Garai honetan polena jaten dute.\n...ko erabili ohi den kalitate altuko produktua da. Aberaskak urtuta ere argizaria lortzen da, baina kalitate okerragokoa...\nErauzgailua: abaraskatik indar zentrifugoaren bidez eztia ateratzen du, laukietako a...\n...tuzte guruin hauetatik, xafla hauek mastekatuz gelak ( abaraskak) egiteko ondoren.\n...kar, 2005), Mozorroaren xarma (Erein, 2007), Abaraska (Txalaparta, 2008), Utopiaren itzalak (Txalaparta, 2010) et...\n...ilia arrunta, beste guztiak bezalakoa, anonimoa hiriko abaraska isil eta lasai hartan.\nBizitza 06. Egilea(k) OTZERINJAUREGI, Jesus. ETB dokumentalak, Euskal Irrati Telebista 2011 (2)\n(29:32) Abarasketako eztia kumeei jaten emateko izango da, edo\n...4) Erleen erasoa ikaragarri gogorra da; ezingo du abaraskaNone\nBizitzari eta munduari «begirada poetikoa» eskaintzen dion obra. Egilea(k) BERRO, Irune. Berria, Euskal Editorea SM 2009 (1)\n...>30 kontakizun laburrek osatzen dute Ruizek berak « abaraska» gisa definituriko liburua. Banaka, batetik bestera salto e...\nEGITARAU ARRAKASTATSUA. Egilea(k) GOIZARIN. El Diario Vasco, Sociedad Vascongada de Publicaciones, S.A. 2013 (1)\nTta-kak Udalarekin batera Abaraxka Ibiltariaren Gabonetako egitaraua prestatu du, urtero bezal...\nEhunka lagunen ekarpenak jaso ditu BERRIA Taldeak astebetean. Egilea(k) OLANO, Jon. Berria, Euskal Editorea SM 2011 (1)\n...n (Andoain, Gipuzkoa) eginiko bilkura irekian. Erleen abaraskaren bidez irudikatu dute BERRIAren irakurle, harpidedun eta baz...\nElikagaiak, elikadura eta dietetika. Egilea(k) SIMON MAGRO, Edurne; LABAYEN GOÑI, Idoia; RODRIGUEZ RIVERA, Victor. , Udako Euskal Unibertsitatea 2007 (4)\n� Abaraskan: abaraskan bertan saltzen dena.\n� Nahasia: abaraskak kolpekatuz lorturikoa.\n� Meloja: abaraskak garbitzean lortzen den likidoa.\nErleak, ezti eta bioaniztasun ekoizleak. Egilea(k) CONSUMER. Consumer, Eroski S. Coop. 2009 (6)\nAbaraskak argizarizko operkuluz edo tapakiz estalita egoten dira, eta...\nEta argizaria, berriz, operkuluetatik eta abaraska zaharretatik lortzen da.\n...a argizaria sortzeko gai bihurtzen diren arte ( abaraskak berrosatzeko erabiltzen dute argizari hori).\nAntzinako garaietan, erlean eztia eskuratzeko, abaraskak zatitu egin behar izaten zituzten, baina 1941ean, Lorenzo L...\n...erleek sei milimetroko tartea uzten dutela argizari abarasken artean, eta koadro higikorren sistema sortu zuen hortik, ze...\nHori egin ondoren, abaraskak zentrifugatu eta horrelaxe ateratzen zaie eztia.\nErleari buruz. Egilea(k) KINTANA URTIAGA, Xabier. Erlea, Publiescaparate S.L. 2009 (2)\n...a Samson-en igarkizun ospetsua ere lehoiaren ahoko abaraskaz.\n...raldeko jendeek oihanetako zuhaitzetarik zintzilik diren abarasketan oraino egiten duten bezala. Baina gizakiak laster konturatu...\n...k, ez babesik, ez umeak eta eztia pilatzeko aberaskarik gabe, egun gutxiko tartea dauka mulkoak bizileku berria aur...\nErleen inguruko saskia. Egilea(k) KINTANA URTIAGA, Xabier. Erlea, Publiescaparate S.L. 2015 (1)\nErlauntzaren barrua abaraskaz hornitua da, erleek eskuarki goitik behera egiten dituzten ...\nEtxebizitza kooperatiboak, banakako gelaxkatik abaraska kolektibora. Egilea(k) LANTXO, Iban. Aizu!, AEK (Euskaraz Koop.) 2018 (7)\n...a erakunde eta eragileekin biltzen direnak". Abaraskako kideek ongi dakite bidea oraindik oztopoz beterik egongo de...\n...>, eta, beste hainbat pertsonarekin batera, Abaraska proiektua abiatu zuten. Hastapenak itxaropentsuak izan zire...\n...uzi sakonak, zalantza barik. Haatik, ezin ahaztu abaraskak eraikitzea ez dela sekula erraza izan... ezta erleentzat eu...\n...> den, Lamedicak dioen moduan, "Donostiatik kanpo, Abaraskak bere zentzua galduko luke. Proiektua hiri honetan txertatze...\n... hori guztia proiektuaren "arkitektura gogorra" da; Abaraskaren berezitasuna, hain zuzen ere, bestelako zimenduetan dago. "...\n...aizaren arabera, "funtsean, kooperatiba bat da. Abaraska pertsona juridikoa da, eraiki nahi dugun etxebizitza multzo...\n...eztebe plazan txokolatea jango dute guztiek. Gero, Abaraxka ludotekaren eskutik, 6-12 urte bitarteko haur eta gaztetxoe...\nEztia: mitoak eta kondairak. Egilea(k) CONSUMER. Consumer, Eroski S. Coop. 2010 (2)\nEztia abarasketatik ateratzerakoan eta eskuztatzerakoan, beti dago kutsatzeko a...\nHauxe dio, hain zuzen: " Abaraskako eztia hartzearen eta aipatzen den onura horren artean ezin ...\n...ako zerbitzu batzuk jartzeko. / Konponbidea hormigoizko abaraska bat sortzea izan zen. Egitura hori izugarri sendoa da, eta,...\nHaurrentzako aisialdi eskaintza berezia Gabonetan. Egilea(k) GOIZARIN. El Diario Vasco, Sociedad Vascongada de Publicaciones, S.A. 2013 (4)\n... eta saioren bat egun guztikoa izango den. Abaraxka ludotekako hezitzaileek eta kale ekintzako begiraleek dinam...\n.... Urtarrilak 2, osteguna: Urte berriari ongietorria, Abaraxka ludotekan (17:00). Urtarrilak 3, ostirala: Zinema euskaraz,...\n...>nagusian; eta LH 4. mailatik gorakoentzat, Abaraxka ludotekan (17:00). Urtarrilak 4, larunbata: Familian jolase...\n...:00). Urtarrilak 4, larunbata: Familian jolasean, Abaraxka ludotekan (17:00).\nIn memoriam, Xabier Lete. Egilea(k) LETE BERGARETXE, Xabier. Erlea, Publiescaparate S.L. 2011 (1)\nInoren munduan. Egilea(k) LUZARRAGA ZARRABEITIA, Asel. , ELKAR 2019 (1)\n...a. Bere liburuen artean daude Karonte (2005), Abaraska (2008), Gezurra odoletan (2011), Bioklik (2018).\nIntegrazio ekonomikorako ekimenak: garapenerako tresnak?. Egilea(k) BIDAURRAZAGA AURRE, Eduardo. , Udako Euskal Unibertsitatea 2010 (1)\nIpar Baiona: Hogeita hamar hizkuntza abaraska zurian. Egilea(k) ENCINAR, Kristina. Argia, Komunikazio Biziagoa, S.A.L 2010 (2)\n...ormigoizko suge geldo, eta lurretik, erle gogotsuen abaraska dirudien etxe-multzo. 8.000 baionar bizi dira han.2009a Mar...\nIpar Baiona: Hogeita hamar hizkuntza abaraska zurian\n...i horiek eratu ziren. Sorta osoak harrizko abaraska handiaren itxura dauka.\nIrrien Lagunek haurrekin parte-hartze prozesua jarriko dute martxan. Egilea(k) GOIZARIN. El Diario Vasco, Sociedad Vascongada de Publicaciones, S.A. 2012 (1)\n...>mailakoak Haurtzaro Ikastolan; LH 3. eta 4. mailakoak Abaraxka Ludotekan, eta LH 5. eta 6. mailakoak, Udaletxean. Herriko ...\nIsabel Telleria erlezaina: Erleen talaia Eltson dago. Egilea(k) ZUBIRIA KAMINO, Pello. Argia, Komunikazio Biziagoa, S.A.L 2009 (2)\n...an argizaritan ere ari direnak. Gozogileei aberaskak osorik eramaten zitzaizkien. Konfiterietatik ateratzen zire...\n...i nagusiak. Leonen oraindik hartzak osten ditu aberaskak, kofoinak zabaldu eta orraziak habiara eraman, kumeen elika...\nmahastiak estekatu eta aberaskak garbitzen. [...]\nKirol-tresneria. Ba ote aukerarik kustomizazioaren eta estandarraren artean?. Egilea(k) ITURRALDE LERTXUNDI, Kepa. Aldiri, Udako Euskal Unibertsitatea 2012 (1)\n...rdea, karbono-zuntza, compositeak, laminatuak eta abaraska moduko muina duten sandwich oholak ikus daitezke. Azken aur...\nLITERATURA. 'BIHOTZAREN ZELAIETAN'. Egilea(k) EZEZAGUNA. Berria, Euskal Editorea SM 2008 (1)\n...du liburuak. Biziaren bisutsak (Hiria, 2000), Abaraskak (Hiria, 2000) eta Na�arriri begira (Sendoa, 2003) dira Irao...\n...>-pusketa bat, soropil eta guzti, eta gainean abaraska eztiarekin. Esklabo egiptoar batek ogi egin-berria eskaintz...\nLudotekaren azken festa, haur guztientzako irekia. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2011 (2)\nAbaraxka ludotekak ere azken festa antolatu du ekainaren 10erako. Eg...\n...dola eta sorpresa izango direla ere jakinarazi dute Abaraxka ludotekatik. Olinpiadetan parte har-tzeko izen ematea maiat...\nLudotekaren ikasturte bukaerako festa bihar. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2010 (2)\nAbaraxka ludotekak ikasturte bukaerako jaia egingo du bihar, ostiral...\n...udotekako bazkideentzako sorpresak ere prestatu dituzte. Abaraxka ludotekaren lehenengo ikasturtea izan da hau eta arduraduna...\nLuzarraga aske uzteko eskatu dio Euskal PEN Klubak Txileri. ELKARRIZKETA. Lourdes Luzarraga, Asel Luzarragaren arreba. Egilea(k) BERRO, Irune. Berria, Euskal Editorea SM 2010 (1)\n...aronte (2005), Mozorroaren xarma (2007) eta Abaraska (2008) liburuen egilea izateaz gain, Euskal PEN Klubeko zuz...\nMAYA 03. Egilea(k) AZKARRAGA, Mikel. ETB marrazki bizidunak, Euskal Irrati Telebista 2015 (2)\nZer? E, abaraska ez da leku egokia niretzat. Hobe


Nik esaten dudalako - Ana Arribillaga - 111 Akademia\nIzenburua: Nik esaten dudalako\nIdazlea: Ana Arribillaga\nIlustratzailea: Usue Egia\nMaterial didaktiko honekin eguneroko bizitzan, askotan jakin gabe, hainbat ezagutza transmititzen ditugula islatu nahi da.\nHartu-eman horien bidez, pentsamenduaren garapena, autonomia, erantzukizuna, autoezagutza orekatua, emozioen garapena… edo kontrola, haserrea, mendetasuna, emozioak ezkutatzea goaz garatzen.\nIrakasleek, ikasleek baita gurasook ere, denok geure burua islatua ikus dezakegu egoera horietan. Ikustearekin batera, egite horien eragina ere hauteman daiteke.\nHautemateaz gain, egoera horien aurrean pentsatzeko eta esateko beste bide batzuk proposatzen dira. Argudioak planteatuz, ikusmoldeak kontrajarriz, azalpenak agertuz, hots, beste hizkuntza-molde bat erabiliz, bakoitzak berezko presentzia baduela konfirmatu eta hartu-emanetan duen eragina plazaratu ere egiten du.\nAhalmen horiek garatuz gero, agertuko diren egoeren aurrean, injustiziaren eta bortxakeriaren aurrean (irainak, burlak, konparazioak, bestea edo ni gutxiestea, nitaz edo besteetaz aprobetxatzea…) badugula zer esanik eta zer eginik barneratzen dugu. Tresna horiek ez edukitzeak, berriz, ziurtasunik eza, beldurra, ez ikusiarena egitea, gure burua besteen edo egoeren menpe sentizea dakar, txotxongiloei gertatzen zaien bezala.


'Kantu bat gara' diskoa aurkeztuko du gaur Jon Maiak Zumaienan - Zumaia - Baleike.eus\n'Kantu bat gara' diskoa aurkeztuko du gaur Jon Maiak Zumaienan\nJuan Luis Romatet 2022-01-07 10:34\nJon Maia Joseba eta Mikel Aizpuruarekin, AGE. Argazkia: @maia_jon\nBilboko Arriagaren ondoren, Zumaiena aretoa. 'Kantu bat gara' diskoa aurkeztuko du Jon Maiak gaur Zumaian. Kontzertua 20:00etan hasiko da eta sarrerak oraindik salgai daude turismo bulegoan.\nBertsolaria, zinemagilea, idazlea, baita kantuen hitzen egilea ere. Arlo honetan azken hiru hamarkadan egindako lana laburbildu du Jon Maiak Kantu bat gara izeneko diskoan. Beste talde edo bakarlarientzako egindako abestiak bere horretan jaso baino –Negu Gorriak, Benito Lertxundi, SA, Gozategi, Mikel Urdangarin edota Pirritx, Porrotx eta Marimototsentzako letrak idatzi ditu, besteak beste–, jantzi berriekin apaindu ditu aski ezagunak diren kantu hauek.\nLiburu-disko formatuan argitaratua, 2021. urte amaieran plazaratu zuen, Durangoko Azokaren atarian, eta zuzenekora eramatea izan da hurrengo pausoa. Estraineko kontzertua, berez, Donostiako Victoria Eugenia antzokian eman behar zuen abenduaren 29an, baina emanaldia bertan behera geratu zen, pandemia dela eta, aforuen murrizketa dekretatu ondoren –otsailaren 2an eta 3an aurkeztu ahal izango du Maiak diskoa Donostian–. Hala, atzo Bilboko Arriaga antzokian emandako kontzertua izan den aurkezpen birako lehena, eta gaur Zumaiena aretoan egingo dena izango da bigarrena.\nZumaiako AGE taldea, Ahuntzaren Gauerdiko Eztula. 1985etik kantari Zumaiako #kantubatgara emanaldiko luxuzko gonbidatuetako bat. Haiei egin nien nire lehen kanta. #respect #zumaia pic.twitter.com/OCATf7vQYM\n— Jon Maia Soria (@maia_jon) January 5, 2022\nGoi mailako musikariez inguratuta egongo da Maia kontzertu hauetan: Pello Ramirez, Gorka Hermosa eta Nacho Soto izango ditu abeslariak alboan. Gonbidatu bereziak ere izango dira emanaldi hauetan eta, adibidez, Zumaian ere hala izango da.\nEmanaldia 20:00etan hasiko da, eta sarrerak oraindik salgai daude Zumaiako turismo bulegoan, 8 euroan; 6 euroan gazte txartelarekin.\nJon Maia: "Bidearen amaiera baino, hasiera bat bezala sentitzen dut 'Kantu bat gara'"\nJuan Luis Romatet | Urtzi Oteiza 2021 aza 13 kultura\nBertsolaria, zinemagilea, idazlea, eta baita kantugilea ere. Kantugintzari eskainitako azken 30 urteak 'Kantu bat gara' liburu diskoan bildu ditu J...


Jose Maria Erauskin: «Askok injustizia onartu behar dute justizia ordaintzeko dirurik ez dutelako» - Ibarra - Tolosaldeko ataria\nIñigo Terradillos 2013-12-11 13:00\nJose Maria Erauskin. /GOIENA.NET\nStop Kaleratzeak plataformako abokatuak 'Kaleratze mehatxua gurean!' izenburupean hitzaldia emango du bihar, Ibarrako Subegi kultur elkartean, 19:00etatik aurrera\nStop Kaleratzeak plataformako kaltetuei formazio juridikoa ematen edota auzietan defendatzen hainbat abokatu ari dira era boluntarioan lanean. Horietako bat da Jose Mari Erauskin, farmazialaria, eta zuzenbidea ikasitakoa. Bihar Ibarrako Subegi kultur elkartean izango da, 19:00etan, etxegabetzeen inguruan hitz egiten.\nZergatik gertatzen dira etxegabetze kasuak?\nEtxegabetzea prozesu baten ondorioa eta emaitza da. Ordainketarik egin ez delako gertatzen da. Ordainketarik egin ez izana maileguaren ezaugarriengatik izan ohi da askotan. Ikaragarriak diren ezaugarri horiek ezin ditu mailegua eskatu duenak bere gain hartu. Beste ezaugarri batzuekin, ordea, ordaindu ahalko luke. Zoru klausulen edota neurrigabeko IRPH indize edo komisioen ondorioz gertatu ohi da ordainketa egin ahal ez izatea.\nAzken horiei erreparatzen diezue bereziki plataforman.\nOrdaindu ahal ez izatera iritsi aurreko egoeran lan handia egiten dugu, etxegabetzera ez iristeko helburuz. Bankuek ez dezaten abusatu saiatzen gara, askotan, esan bezala, jartzen dituzten gehiegizko klausula horiek direlako ordaindu ezin izanaren arrazoia, eta ez ordaintzetik etor daitezke etxea bahitzea eta etxegabetzea. Esaterako, bere hipotekan Euribor +1 duen pertsona batek lauko zoru klausula du. Euribor +1 ordaindu ordez (1,5), zoru klausula aplikatzen diote, eta 2,5eko desberdintasun horren ondorioz hileko kuota ezin ordaintzera iritsi daiteke. Kontratatuta duen interesarekin ordaindu ahalko luke, baina neurrigabeko klausularen ondorioz aplikatzen zaion interesarekin ezin du. Beraz, hipoteka horrek pertsona hori etxegabetzera darama.\nNeurrigabeko klausula horien artean IRPHa nabarmentzen duzue.\nKutxabanken IRPHa da neurrigabeko klausulen beste adibide argi bat. IRPHa une honetan, 3,9an dago. Aitzitik, bere ordezkoa den Euribor +1, 1,5ean. Bien arteko alde horren ondorioz, batez beste, 300 eta 400 euro bitarte gehiago ordaintzen ari dira hileko hipoteka Gipuzkoan. Pertsona batzuk ezin dute 300-400 euro gehiago ordaindu. Gure lana klausula horiek ekidin, eta etxegabetzera ez iristeko bitartekoak jartzea da.\nHipoteka askok al dituzte neurrigabeko klausulak?\nBai. Mailegu guztiek dituzte neurrigabeko klausulak, Espainiako Estatuak ez duelako bete horiek izatea ekiditeko bere obligazioa. 1993. urtean Europatik zehaztu zen, Europar Batasuneko estatuek kontsumitzaileen maileguetan neurrigabeko klausulak ez egotea zainduko zutela. Era berean, zehazten zen hartu beharreko neurri guztiak hartuko zituztela klausula horiek ez aplikatzeko, eta klausula horiek mailegu edo kontratuetan sartuko balira ez zirela aplikatuko zehazten zen. 1993an neurrigabeko klausulen inguruan agindu hori eman zitzaion Europatik Espainiari, eta Espainiak ez du bete. Ez du kontsumitzaileen interesen alde egin, eta neurrigabeko klausulez beteta daude kontratuak. Ondorioz, herritarrek, euren dirua, denbora, energia eta, kasu batzuetan, osasuna erabili behar dute, epaitegietara jo eta inoiz existitu beharko ez luketen neurrigabeko klausula batzuk kentzen saiatzen. Espainiak, beharko luken moduan, neurriak jarri izan balitu, ez litzateke sekula hori gertatuko.\nBetidanik izan al dira klausula mota hauek?\nBai. Zoru klausula, esaterako, neurrigabekoa da. Pertsona batek hipoteka bat negoziatzen duenean, bi interes mota hartzen dira kontuan. Izan daiteke interes iraunkorra eta aldaezina hipoteka osoan, edota aldagarria den interesa. Interes aldagarria igo edo jaitsi egin daiteke faktore baten eraginez. Hori bankuak eta maileguaren eskatzaileak adosten dute. Faktore horietako bat Euriborra izan daiteke. Euriborra igotzen bada, gehiago ordaindu beharko du hipotekaren kuota, eta jaisten bada, berriz, gutxiago. Euriborra kanpotik datorren indize bat da, beraz, hasiera batean, bai bankua bai eta eskatzailea ere, maila berean daudela dirudi. Baina, ez da horrela. Bankuak zoruarena moduko klausula bat gehitzen duelako, eta ondorioz, Euriborra jaitsi izanagatik, kuota ez zaio jaitsiko neurri berean. Esaterako, zoru klausula lau bada, ez du inoiz %4 baino gutxiago ordainduko. Hori tranpa da, bankuak eta biok interes aldakor bat adostu dugun arren, ni ez naizelako inoiz jaitsieraz baliatzen, baina, bai ordea bankua. Orduan, bankuak nolabait orekatzeko, %18ko sabai klausula jartzen du. Baina, bankuak berak ere badaki %18ra ez dela sekula iritsiko.\nZer egin beharko luke Espainiak?\nEuropatik datorkion agindu baten ondorioz, notarioen eta erregistratzaileen bitartez ekidin egin beharko lituzke neurrigabeko klausula horiek dituzten maileguak. Beraz, notarioarenera hipoteka bat inskribatzera joatean, neurrigabeko klausulak dituela esan beharko luke, eta horiek kendu gabe ezin dutela onartu. Baina, Espainiak ez du inoiz Europako agindu hori betetzeko prozedura martxan jarri.\nHonen guztiaren errudun nagusia, beraz, Espainiako Gobernua al da?\nHala da. Felipe Gonzalez, Jose Maria Aznar, Jose Luis Rodriguez Zapatero eta Mariano Rajoy dira errudunak. 1993. urtetik lau gobernu desberdin izan dira Espainian, eta lauretatik inork ez du Europatik zetorren agindu hori bete. Ondorioz, bankuari egin diote mesede eta familiak kaltetu dituzte. Gainera, orain, familiek ikusi dutenean euren eskubideak aldarrikatzera epaitegira joan daitezkeela, tasak jarri ditu gobernuak justiziara joatea ere herritarrek ordaintzeko.\nTrabak trabaren gainetik, beraz.\nEta familia asko daude ez dutena dirurik epaitegietara jotzeko. Beraz, injustizia onartu beharrean aurkitzen dira, justizia eskatzeko dirurik ez dutelako. Espainia osoan 400.000 etxegabetze kasu eman dira. 400.000 familia etxerik gabe kalean geratu direnak, eta gainera bizi osorako zorrarekin.\nAlderdi politikoek zer dute esateko horren aurrean?\nKontuan hartu behar da, alderdi politikoak direla berankor handienak. Bankuekin zor handienak beraiek dituzte, beraz, euren kontrako legedia ezarriko balute alderdiak euren jabetza diren egoitzak galtzeko arriskuan egongo lirateke. Alderdiek euren kontuak eta jabetzak arriskutik at jartzeko beste aldera begiratzen dute, bankuek familiak kaleratzen dituzten bitartean. Alderdiren bat etxegabetu duen bankuren baten kasurik ez da sekula gertatu. Bestalde, alderdien eta bankuen artean dauden ezkontzak nabarmentzekoak dira: EAJ Kutxabankekin edota La Caixa CIUrekin edo Caja Canarias Coalicion Canariarekin, esaterako. Alderdi horiek ez dituzte banku horien eta euren neurrigabeko jarreren aurkako neurriak hartzen.\nHorren aurrean, zer egin dezake herritarrak?\nHerritarrek alderdien aurka egin behar dute. Alderdiak herritarrak ordezkatzeko aukeratuak izan dira, eta ikusten dugunez, bankuaren interesak ordezkatzen dituzte. IRPHaren afera dago, adibidez: 2009. urtean eskatu zion Europak Espainiari indize hori kentzeko, eta Espainiak eta Kutxabankek aplikatzen jarraitzen dute. EAJk gehiengoa du Kutxabanken kontseiluan, beraz, EAJren afiliatuek galdetu beharko diote euren alderdiari zergatik babesten duen neurrigabekoa den indize bat, eta zergatik herritarrak babestu ordez Kutxa babesten duen.\nEta epaitegiek zer diote?\nBBV bankuaren neurrigabeko zoru klausulak Espainiako Auzitegi Gorenera iritsi dira, eta honek neurrigabekoak direla eta kendu egin behar direla esan du. Baina, ez dela klausula horrengatik aurrez jaso duten dirua itzuli beharrik adierazi du, diru asko litzatekeela argudiatuta, eta hori guztia itzuli beharko balu, arriskuan jarriko lukeelako bankuaren bideragarritasuna. Hori adar jotzea da. BBVk urteetan lapurtu egin baitigu. Ez dena posible da Espainiako presidenteak harrokeriaz esatea Espainiak ez duela banku erreskaterik behar, eta beste alde batetik entzun behar izatea bankuek ezin dutela dirua itzuli ez dutelako. Familiei lapurtutako dirua itzuli behar zaie, eta bankurako erreskatea bere poltsikotik ordaindu dezala presidenteak. Gainerakoan, herritarrak dira erreskatea ordaintzen ari direnak.\nHipotekarekin zalantzak dituen herritar batek zer egin dezake?\nStop Kaleratzeak plataformara joan, eta bertan azalduko diote neurrigabeko klausulak ote dituen. Ondoren, norberak ikusi beharko du komeni zaion epaitegira jotzea, ordaindu beharko lukeena eta itzuli beharko lioketena kontuan hartuta.\nEta bankutik etxegabetze gutuna jaso duenak?\nPlataformara jo prozesua gelditzeko dauden aukerak aztertzeko, salaketa bat jarriz neurrigabeko klausulengatik, adibidez. Arazoa ez da soilik etxea galtzea, arazoa da etxea galdu, eta gainera, 100.000 euroko zorrarekin geratzea.\nEtxea ordainean ematea litzateke aukera.\nZure etxea emanez zorra ordaintzea litzateke aukera hori. Baina, Kutxabankek, esaterako, ez du onartzen inoiz etxea ordainean ematea. Beste banku batzuk, asko borrokatu eta gero onartzera iristen dira, baina, Kutxak ez du sekula onartu, nonbait, aurrekaririk ez sortzeko.\nEuskal Herrian zenbat etxegabetze kasu egon dira?\nOso zaila da zehaztasunez jakitea. Askok nahiago dute ezkutuan ematea, inork egoera ezagutu ez dezan. Etxegabetzeak indarrez egin diren kasuak ezagutzen ditugu, baina era boluntarioan euren etxeetako giltzak utzi dituztenenak ez. .\nKasuak areagotuz joatea izango da joera?\nBai. Langabezian eta prestazioa jasotzen egon daiteke jende asko orain, baina, prestazio hori bukatzean, egoera okertu egingo da.\nEtxegabetze arriskuan dagoen ibartarraren egoera aztertuko dute\nDesjabetze arriskuan dagoen herritar baten egoeraren berri izan zuen Ibarrako Udalak duela bi aste. Bankutik etxea galtzeko arriskuan zegoela ohartarazten zion gutuna jaso zuen ibartar gazteak ohiko bilkuran bere egoera azaldu zuen zinegotzien aurrean, eta zorra etxea ordainean emanez kitatzea eskatzen ziola bankuari esan zuen. Ibarrako Udalak, bere aldetik, ibartarrari elkartasuna eta babesa azaltzeaz eta egoera salatzeaz gain, kaltetuak hipoteka duen Nova Caixa Galicia bankuari etxebizitza ordainean ematea exijitu eta prozesuan laguntzeko eta bankuko zuzendaritzarekin biltzeko konpromisoa hartu zuen.\nBada, herenegun izan zuten bilera Ibarrako Udaleko ordezkariek Tolosan bulegoa duen Caixa Galicia bankuan. Jexux Peñagarikano Ibarrako alkatearekin batera, ibartar kaltetuaren abokatua izan zen bankuko ordezkariekin hitz egiten. Bankuari egoera azaldu eta eskaeraren berri eman ostean, alde guztiek egoera berriro ere aztertzea adostu dute. Beraz, erabaki berria iritsi bitarte luzatuko da kasua.\nTolosan etxegabetze arriskuan zegoen herritar baten kasua etxea ordainean emanez konpondu zen iragan urtean, udalak Santander Central Hispano Bankuarekin eginiko bitartekaritza lanari esker. Bankuak bertan bizi zirenei etxebizitza alokatzea eskaini zien.\nTolosako Udalak herriko banketxeekin sinatua du hitzarmena, eta ondorioz, banketxeek hipoteka ordaintzeko zailtasunak dituzten eta etxegabetze arriskuan aurkitzen diren kasuen berri eman behar diote udalari berehala. Bestalde, egoera horretan dauden herritarrei irtenbide egokia bilatzen laguntzeko eta bankuarekin bitartekaritza lana egiteko prest dagoela gogoratzen du udalak.\nElkarrizketa Ataria irratian\nGai honen inguruan hitz egin dugu Xabi Soto, Stop Kaleratzeak plataformako kidearekin Ataria irratian. Entzungai duzue elkarrizketa.


Kontsumo baxuko bonbillak banatuko zaizkie herritarrei ostegunean\nEnergiaren Euskal Erakundeak (EEEk) kontsumo baxuko bonbillak banatuko dizkie herritarrei datorren ostegunean. Ekimenak gure udalaren Ingurune sailaren laguntza eta babesa du. Erakunde horretako langile eta laguntzaileek ohiko haridun bonbillak kontsumo baxuko seirehun unitaterengatik trukatuko dituzte egun osoan zehar. Ekimena Zubiaurre eta Erdikokale kaleak bat egiten duten lekuan egingo da, Herga tabernaren ondoan, goizeko hamarrak eta erdietatik arratsaldeko ordu bat eta erdiak bitartean. Eta arratsaldez, lauretatik sei etara bitartean, edo agortu artean.\nKlima aldaketari aurre egiteko, nazioarteko ekimen politiko sakonak ezinbestekoak badira, gutariko bakoitzak etxean egin ditzakegun gauza errazak ere behar beharrezkoak dira. Esaterako, betiko bonbillak kontsumo gutxikoengatik trukatzea. Hori da hain zuzen ere ekimenaren helburua, herritarrok etxean ditugun betiko bonbillak alde betera utzi eta eragingarriago eta kontsumo gutxiagokoak erabiltzen has gaitezela. Horiek erabilita, klimari eragiten zaion inpaktua gutxitu egiten da.\nAldaketa klimatikoaren aurkako oparia\nOstegunean banatuko diren bonbillak 15 wattio izango dute, ohikoetan 75Wkoen parekoak direnak, nahiz eta horien kontsumoa %80 gutxiago izan argi kantitate berbera emanez. Horrelako bonbilla berri bakoitzak, bataz beste, zerura klima aldaketako erantzule nagusia den CO2 gasaren tona bat isurtzea ekiditen du bere bizitza erabilgarri osoan zehar. Horrelako bonbilla batek pizturik 8000 mila ordu irauten du,hortaz, ohikoek baino zortzi aldiz gehiago irauten dute.\nErmuan seirehun bonbilla banatuko dira. Kopuru hori banatutakoan amaitutzat emango da jarduera. Bonbilla bana emango zaio pertsona bakoitzari, interesdunak NANa aurkeztu ondoren. EEEren ekimen honek, Industria Ministerioaren Dibertsifikaziorako eta Energia Aurrezteko Institutuko babesa jaso du. EVEk aditzera eman duenez kanpina hau euskal herriko 32 herrietan egingo da, horietan 20.000 unitate banatuko direlarik.\nHelburuak bat datoz udalerriaren jasangarritasunerako jarduera planarekin\nGure udala konprometiturik dago TokiAgenda21 ekimenarekin eta udalerriaren jasangarritasunerako jarduera planarekin. Azken hori iaz onartu zuen, 2006ko martxoaren 13an eginiko bilkuran. Aipatu jarduera planean ondoko lan ildoak jasotzen dira:\nUdalerrian energia kontsumoa eraginkorragoa egitea eta kantitatea gutxitzea.\nAire kalitatearen kontrola hobetzea eta emisioak gutxitzea.


Conselh de la Lenga Occitana - Wikipedia, entziklopedia askea.\nConselh de la Lenga Occitana edo CLO [ˌseˌɛlˈu / ˈklɔ] (probentzal eta Nizako hizkeran "Conseu de la Lenga Occitana", euskaraz Hizkuntza Okzitaniarraren Batzordea) okzitaniera arautzen duen erakundea, 1996-1997an sortua.\nCLOk okzitanieraren arau klasikoa kudetazen du, ez du eraginik bestelako arautegietan, "mistralenkoa" edo Paueko Eskolarena bezalakoak.\nBere gaitasuna okzitanieraren lur eta hizkera guztietara zabaltzen da, arau klasikoak hizkuntza mailan konponbide koordinatu eta berdintsuak eskaini nahi baititu, hizkelgi handiak errespetatuz.\nHizkuntzaren arauen alderdi guztiak jorratzen ditu, alde batetik ortografia (esaterako "realizar" `gauzatu´, eta ez "realisar"), eta bestetik ahozko araua.\nCLOk batez ere argipen eta zehaztapen lana egin du, 1975 eta 1996 bitartean sortutako arauaren interpretazio ezberdintasunak konponduz. Era beran, behar bezain argi ez zeuden gaien inguruan zehaztapenak eskaini ditu.\nIzan ere, CLOk Lois Alibèrtek sortu zuen bezala arua klasikoa mantentzea defendatzen du, berak "Gramatica occitana segon los parlars lengadocians" lanean plazaratu zuen bezala. Aldatutako puntuak azalekoak dira eta ez asko.\nCLOren ebazpenak leku honetan aurkitu ahal dira\nCLO 1996an sortu zen (ofizialki 1997an). Lehen bilerak Okzitaniako Tolosan izan ziren 1996an eta 1997an eta gerora Nimesen 1997an.\nCLO sortzeko arrazoia 1975ez geroztik arau klasikoa eragiten zuten krisi eta desegituratzea ziren. Teorian arau klasikoa Lois Alibèrten lanean (1935) oinarritzen zen, 1945ean sortutako Institut d'Estudis Occitans-en araugintzarekin. Baina 1975ez geroztik IEO arauaren kontrako erregelak edota bere argitalpenen euren barruan kontraesankorrak zirenak kaleratzen hasi zen, arau bakarraren biziraupena bermatu ezinik.\nCLO sortzeko ekimenak jatorri bikoitza izan zen. Alde batetik, Gidilòc (Hizkuntza Okzitaniarraren Hiztegi Informatizatu baten Ekimen Taldea) taldekoak, eta bestetik IEOko Hizkuntzalaritza Batzordea. Biek adierazi zuten arazoari konponbidea aurkitzeko borondatea.\nCLOn espezialista onartuak eta hainbat joeratako eragile kulturalak sartu ziren, kooptazioaren hatsarreari jarraituz. Laster, kide berriak sartu ziren, beste batzuk joan ere.\nTolosako 1996ko lehen saioak ortografia arazorik ohikoenei irteera emateko gomendioak izan ziren. Nimesen hainbat dialektoren ezaugarriak finkatu ziren, eta ebazpenak agiri publiko baten gauzatu ziren.\nHurrengo urteetan gomendio gehiago plazaratu ziren, bai ortografiari zegozkionak bai ahozko jardunari zegozkionak.\nGeroago, CLO bestelako arazoak konpontzen saiatzean tentsioak sortu ziren, hainbat eragile kulturalek gomendioak gauzatzeari uko egitean (CLO barrukoak ere tartean).\nGidilòc-ek CLOrekin elkarlaguntza zientifikoa egiten jarraitu duen bitartean, IEOk, beste sorztailea, CLOren arauen kontra bozkatu zuen 2001eko bere kongresuan, eta CLO utzi zuen "Acadèmis Occitana" izeneko erakundea sortzeko. Azkenean, 2002tik aurrera IEOk eta CLOk elkarlanerako hainbat bilera burutu zituzten, baina emaitzik gabe. Une horretatik aurrera tentsio haiek CLOren lana moteldu dute.\nGaur egun, mugimendu okzitanistaren alde batek CLOren aholkuak jarraitzen ditu, bertan okzitaniera garatzeko tresna erabilgarria ikusiz, batez ere pedagogian. Araneko Batzorde nagusiak ere onartzen du, eta 1999tik aurrera Associacion Internacionala d'Estudis Occitans-ek (Ikaskuntza Okzitaniarren Nazioarteko Elkartea), Gidilóc-ek eta zenbai irakasle eta talde kulturalek ere bai. Liburu, CD eta DVD batzuk ere CLOren arauak erabiltzen dituzte.\nMugimendu okzitanistaren beste alde batek axolagabekeria erakusten du, informaziorik ezagatik zein arau klasikoaren kontrako jarreragatik.\nConselh de la Lenga Occitanaren aholkuak (PDF) — Gianni Vacca (Okzitanieraz)\nConselh de la Lenga Occitanaren aholkuak (PDF) — Lingüistica Occitana (Okzitanieraz)\nConselh Generau d'Aran-en CLOren gomendioen onarpen ofiziala (Araneko Kontseilu Nagusia)(PDF)(Okzitanieraz)\nAzken aldaketa 10 otsaila 2021(e)an, 05:21(e)tan\nOrriaren azken aldaketa: 10 otsaila 2021, 05:21.


2019/20 denboraldiko 35. jardunaldia: Reala vs Granada partidaren kronika 2-3\nRealak galdu egin du Granadarekin eta zeharo estutu da Europarako lehia (2-3)\nTxuri-urdinak 0-2ko markagailua orekatzeko gai izan dira, baina ezin eraginkorrago azaldu den Andaluziako taldea garaipenaren gola erdietsi du azken txanpan.\nGranadako jokalariak lehen gola ospatzen. Argazkia: EFE\nRealak Levanteren aurka berdindu eta puntu bat eskuratu du\nMarkagailua irauli eta garaipena lortu du Realak Espanyolen aurka (2-1)\nBIDEOA: Real Sociedad - Granada partidako laburpena eta gol guztiak\nRealak galdu egin du ostiral honetan Granadaren aurka, Reale Arenan jokatutako neurketan (2-3). Etxekoek gehiago merezi izan dute, baina granadarrek izugarrizko eraginkortasuna azaldu dute Moyaren atera hurbildu diren hiru aukeretan. Emaitza horrekin Granada bete-betean sartu da Europara sailkatzeko borrokan.\nNeurketa ia finala zen Diego Martinezek zuzentzen duen taldearentzat, galduz gero zazpigarren postutik ia behin betiko aldentzen baitzen; etxekoentzat, berriz, aukera paregabea zen Europarako euren aukerak sendotu eta seigarren postura gerturatzeko.\nImanol Alguacilen taldeak aldaketa ugarirekin ekin dio neurketari, Isak, Monreal edo Odegaard bezalako jokalariak aulkian zeudela. Hala ere, baloia eskuratuz eta erasoari begira zelairatu da, hegaletatik erdiraketak eginez; andaluziarrak, bere aldetik, sendo zeuden, euren unea noiz iritsiko zain. Hala, partidako lehen aukera garbia Realarena izan da, 15. minutuan. Oyarzabalek baloi bat berreskuratu du zelai erdian, sakonean bidali dio baloia eskuinaldetik korrika zebilen Porturi, eta haren jaurtiketa kornerrera aldendu du Rui Silvak.\nAitzitik, Granadak jarri da agintzen markagailuan, lotu duen lehendabiziko jokaldi luzean. Duartek ezkerretik erdiraketa ona jarri du area barruan, eta Antonio Puertasek buruz errematatu du sare barrura, Le Normandi aurrea hartuta (21. minutua).\nGolaren ostean, Realari kostatu egin zaio jokoaren jabetza berreskuratzea, eta Diego Martinezen gizonak arriskua eramaten jarraitu dute Moyaren inguruetara. Dena den, ura edateko geldialditik bueltan, etxekoak bizitu egin dira berriro, eta berdinketa lortzeko zorian egon dira, Barrenetxeak ezkerraldetik egindako erdiraketa bat gaiztotu eta zutoinaren kontra joan denean (38. minutua).\nGranadaren erantzuna berehalakoa izan da. Yangel Herrerak baloia berreskuratu du zelai erdian, eta bere aurrelari bati eman nahi izan dio. Diego Llorente baloia urruntzen ahalegindu da, baina ez du asmatu, eta baloia bakar-bakarrik zegoen Soldadori heldu zaio. Hark Moyari iskin egin eta baloia sareetara bidali du (43. minutua).\nGol horrekin lehen zatia bukatutzat zirudien, baina luzapenean Realak beste aukera nabarmen bat izan du aldea murrizteko. Barrenetxeak, donostiarren aldetik jokalaririk onena partidan zehar, bakarkako jokaldi aparta egin du ezker hegaletik, eta haren eskuinkada Rui Silvaren ateko zutoinaren aurka joan da bigarrenez.\nBigarren zatia hasi eta jarraian, etxekoek emaitza iraultzeko itxaropena ekarri dien gola lortu dute. Oyarzabalek kornerra atera du, eta, alderatze baten ondoren, baloia Merinori etorri zaio area barruan. Nafarrak, buelta erdia eman eta doitasun handiz kokatu du atezain portugaldarrarengandik urruti (47. minutua).\nOrduan izan dira Realaren minuturik onenak, batez ere, Barrenetxearen eskutik, eta estu hartu dute gipuzkoarrek abantailari eusteko xedea besterik ez zeukan Granada. Hurbilketa arriskutsuak pilatu dituzte txuri-urdinek, eta horietako batean, Oyarzabalek sakonean jarri dio baloia Willian Joseri lehen ukituan, baina aurrelari brasildarraren errematea desbideratuta joan da, atezainaren aurrean bakarrik zegoela (65. minutua).\nBaloiaren jabetza etxekoena zen, eta aurrera begira segitu dute emaitza orekatuko zuen golaren bila, Granada bere zelaitik atera ezinda zegoen bitartean. Hala, bigarren zatian Porturen ordez atera den Näis Djouhara gazteak eskuinaldetik jokaldia egin, erdiratu eta area barrua zegoen Oyarzabalek gol ederra sartu du (83. minutua).\nNeurketa etxekoen aldeko joera hartuko zuela zirudien une horretan, baina Granadak izugarrizko eraginkortasuna azaldu du hirugarren aldiz, Machisek jarritako erdiraketa batean Duartek garaipenaren gola gauzatu baitu 88. minutuan.\n2 - Real Sociedad: Moyá, Aritz Elustondo (Gorosabel, 69. min), Llorente, Le Normand, Muñoz, Zubimendi, Merino, Portu (Näis, 63. min), Barrenetxea, Oyarzabal, Willian José (Roberto López, 78. min).\n3 - Granada: Rui Silva, Víctor Díaz, Duarte, Carlos Neva, Jesús Vallejo, Foulquier, Yangel Herrera (Martínez, 89. min), Yan Eteki (Azeez, 63. min), Puertas (Gil Dias, 89. min), Carlos Fernández, Soldado (Machís, 62. min).\nGolak: 0-1, 20. min: Puertas. 0-2, 43. min: Soldado. 1-2, 46. min: Merino. 2-2, 82. min: Oyarzabal. 2-3, 89. min: Duarte.\nEpailea: Martínez Munuera. Txartel horiak: Aritz Elustondo (Reala) eta Carlos Fernández (Granada).


irratia Archives - 27 zapata\nIrratia eskolan izeneko ikastaroa eman nuen iraila hasieran. Bertan landu nituen ikastetxe batean irratiarekin egin litezkeen gauzak, landu litezkeen gaitasunak eta abar. Aurkezpenak ordenadoreko hautsak jan baino lehen hemen dituzue ikusgai, bat Irratia eskolan izenekoa, eta bestea Komunikazioa lantzen. Bigarren […]\nEz dut fede handirik hauteskunde egunekin. Ez dut uste funtsean gauzak ikaragarri aldatuko direnik kolore bateko edo besteko alkatetzekin. Eta esango didazue alda daitekeela zaborra biltzeko sistema, bertan behera geratu daitezkeela abiadura handiko zenbait proiektu. Baina, andere-jaunok, sakonagoa da bizi […]


Barakaldoko kontrataziorako diru-laguntzak eskatzeko epea irekita | Laboral Kutxa\nInguralde Barakaldoko Udaleko Garapenerako Agentziak 183.069,79 € zuzenduko ditu Barakaldoko enpresek barakaldar langabetuak kontratatu ditzaten 2017-2018 tokiko Enplegu Planaren testuinguruan.\nDiru-laguntza hauen onuradunak izen-soziala eta gutxienez lantoki bat Barakaldon daukaten eta Lanbide-Euskal Enplegu Zerbitzuan izena eman duten barakaldarrak kontratatzen dituzten enpresak izango dira. Inguralde Barakaldoko Udaleko Garapenerako Agentziak sustatutako deialdi berriaren aurrekontua 183.069,79€koa da, eta Enplegua Sustatzeko Tokiko Ekintzen Deialdian kokatzen da, hain zuzen ere, Lanbide-Euskal Enplegu Zerbitzuaren diru-laguntzarekin Barakaldok garatuko duen 2017-2018 Enplegu Planaren barruan.\nEskabideak aurkezteko epea urtarrilaren 22an hasiko da eta apirilaren 20an amaituko da. Enpresa edo erakunde interesdunek eskabidea (behar bezala beteta) eta eskatutako dokumentazioa Inguralden aurkeztu beharko dute. Bi izapide horiek www.inguralde.com orrian kontsultatu daitezke.\nDeialdi honen babesean egongo diren enpresek gehienez ere 6.000€ko diru-laguntza jasoko dute 6 hilabeteko kontratu bakoitzeko. Aipatutako kopuru hori 9.000 euroraino igo ahal izango da, baldin eta kontratatutako pertsonak hurrengo taldeetako kideak badira: DBEko pertsona hartzaile-titularrak, lehen enplegua izango duten 35 urte baino gutxiagoko gazteak, 55 urte baino gehiago duten pertsonak, eta kontratazioaren aurreko 18 hilabeteetan Lanbiden enplegu-eskatzaile gisa izena emanda egon diren pertsonak badira, baldin eta epe horretan gutxienez 12 hilabete langabezian egon badira, oinarrietan adierazten den bezala.\nEnpresak langabezian dauden barakaldarrak kontratatzera behartuta daude. Aurten diruz lagunduko dira 3 eta 6 hilabete bitarteko kontratuak, eta beti ere, gutxienez, lanaldiaren % 50ekoak badira. Diruz lagundu ahal izango den kontratuaren hasiera data 2017ko uztailaren 28tik 2018ko apirilaren 1era bitarteko egunetan kokatu ahal izango da (biak barne). Gainera, bere lanean hasteak lan-sorrera garbia ekarri beharko du langile kopuruari dagokionez.\nKontratatu nahi den pertsonak ziurtatu egin beharko du bai Lanbide-Euskal Enplegu Zerbitzuan izena emanda dagoela bai Barakaldon erroldatuta dagoela.\nInformazio gehiago nahi izanez gero, edo edozein zalantza argitzeko, enpresariek hurrengo bideak erabili behar dituzte: 944 789 355 telefonora deitu, posta elektroniko bat idatzi empleo@inguralde.com helbidera, 9:00-14:00 bitarteko ordutegiaren barruan.


Pilota airean - Gasteiz - Alea.eus\nErredakzioa 2019-07-23 13:54\nGasteizko jaietan, Ogeta pilotalekua hutsik ikusteko arriskua dute pilotazaleek. / Assar - Wikipedia\nGasteizko jaiak hasteko egun gutxiren faltan, ez dago esku pilota jaialdirik izango den bermerik.\nOtsailean jakinarazi zuen LEPM-k, Eskuzko Pilota Enpresen Ligak, jaialdia antolatzeko eskumena duen enpresaren eta Gasteizko Udalaren artean desadostasunak tarteko, Andre Maria Zurian urtero ospatu ohi den jaialdia kolokan zegoela.\nAzken asteetan jakin ahal izan denez, jaialdia aurrera eramateko interesak bultzatuta eta konponbide bat bilatu nahirik, bilerak mantentzen ari dira bi aldeen artean. Itxuraz, Livia Lopez Kirol arloko zinegotzi berriak izan du bileretan adostasuna lortzeko ardura. Baina, oraingoz, Aspe eta Baiko enpresetako ordezkariekin ez da akordiorik itxi, eta, Gasteizko jaiei hasiera emateko egun gutxi falta diren arren, esku pilota jaialdiak airean jarraitzen du.\nUne honetan, edozein aukera dago mahai gainean: urtero bezala, binakako final-erdi eta finala jokatzeaz gain, Manomanistako finalaren errebantxa jokatzea; beste jaialdi mota bat antolatzea, edota dena bertan behera uztea.


EtnoMet (Aroaren berbaroak): Eguraldia armatzat\nAsko hedatu ez den arren, eguraldiaren kontrola ahalbidetzen duen teknologia existitzen dela entzun izan ahal dugu han edo hemen. Proiektuak HAARP izena du, ingelesezko High Frecuency Advanced Auroral Research Project izenaren akronimoa dena [http://www.haarp.alaska.edu/]. Alaskako instalazio militar batzuetan kokatuta dagoen 180 antenako eremu batean garatzen da. Antena horiek guztiak batera funtzionatzen dute eta antena bakar batek bilioi bat watt bidaliko balitu bezala da, atmosferan zuzenean sartzeko.\nAlaskan kokatuta dagoen HAARP proiektua Ameriketako Estatu Batuetako Marina eta Aireko Indarrek garatzen dituzten proiektuetako bat gehiago da. Alegia, AEBetako Defensa Departamentuaren beste proiektu militar bat.\nBaina nola funtzionatzen du? Antena horiek guztiek, modu artifizialean, pultsuak igortzen dituzte. Pultsu horiek ionosfera estimulatzen dute, beheko atmosferaren baitan distantzia handiak egin ditzaketen uhinak sortuz. Uhin horiek lurrean sartzen dira azkenik, misilen biltegiak edota lurrazpiko tunelak bilatzeko aukera emanez. Baita ur azpian dauden urpe-ontzi eta itsaspekoekin komunikatzeko aukera ere. Hori eta gehiago ahalbidetzen du HAARPek.\nFuntsean, potentzia ikaragarria duen berogailu ionosferiko gisa defini daiteke HAARPa: munduko berogailu ionosferiko indartsuena. Eta, zentzu horretan, pertsonak sortu duen arma geofisiko sofistikatuena dela baiezta daiteke.\nAsko dira, ordea, proiektu honen atzean mundua manipulatzeko saiakera bat ikusten dutenak. Klima aldatzeko gaitasuna lortzeko helburua balu bezala. Edota pertsonon buruak kontrolatzeko beste modu bat sortzekoa, atmosferaren frekuentziak eraldatuz. Eta bada halaber lurrikarak probokatzeko tresna bat dela dioenik.\nEgia da berogailu ionosferiko potentea dela eta horrek neurgaitzak diren ondorioak sor ditzakeela. Are gehiago, antenen «ispilu efektua»-gatik, berogailu horren ondorioak planetako edozein zonaldetara bidera daitezkeela. Beraz, arma mota berri batez hitz egiten ari garela esan daiteke, ekaitzak areagotzeko gai dena, lehorteak iraunarazi edo luzatzeko indarra duena, balizko «etsaiaren» lurretan eraginez, «etsaia» bera konturatu gabe.\nHAARP proiektua, hortaz, polemikoa bezain arriskutsua da. Bere sortzaile eta defendatzaileek izaera zientifiko, geofisiko eta militarreko abantailak argudiatzen dituzte proiektuaren existentzia defendatzeko. Baina aurkariek ondorio katastrofikoak sor ditzakeen arma baten aurrean gaudela diote, ionosfera sakon aldatzeko gaitasuna eta, gainera, pertsonen garunetan eragiteko ahalmena duelako, frekuentzia baxuko uhinak frekuentzia altuko uhin bilakatzearen bitartez. HAARParen sortzaile Bernard Eastlundek onartzen du, bere asmakizunak klima kontrolatzea ahalbidetzen duela. Beldurra ematen du, aitortzen dut.\nHori guztia oinarritzat hartuta, Japoniako tsunamia probokatua izan zela baieztatzen du batek baino gehiagok. HAARPeko datuak analizatuz aurreikusi omen zen. Eta Japoniari guda meteorologikoaren mehatxua egin zioten ordurako, AEBren baldintza finantzarioetara egokitzen ez bazen. Hugo Chavezek bere aldetik, Haitiko hondamendia AEBk eragin zutela adierazi zuen. Sobietar Marinak eman omen zion honen berri. Eta Pakistanen eta Iranen ere HAARParen gaineko konspirazioak sortu dira.\nArgi dago oraindik ez dela arma gisa publikoki aurkeztu. Baina horrek ez du esan nahi, beharbada, arma gisa erabili ez denik. Eta, hortaz, erasoak existitu ahal izan direla, gerra deklaraziorik gabe. HAARParen sorkuntzak milaka milioiko inbertsioa ekarri zuen eta urtez urte aurrekontu handiagoa du. Eta esango nuke AEBtako Defentsa Departamentuak ez duela dirutza hori klima aztertzeko soilik erabiltzen.\nposted by Kepa Diegez @ 5:40 PM


Literatur Mikropilulen Farmazia: Aldera ezinak direnen alderaketa\nSentsazio guztiz ezberdinak dira. Badakit, eta badakizue, alderaketak gorrotagarriak direla, baina nahi barik egiten dugun zerbait da. Batzuetan beharrezkoa dena, gainera.\nOso sentsazio ezberdinak dira hura eta hau. Bata urduritasuna, ezinegona, bestea baretasuna. Olatuen kantua. Joan etorri gozoa. Guztiz kontrakoak.\nBata iragana eta bestea oraina, dena ondo joanez gero Etorkizuna bilakatu daitekeena. Sentsazio berriak ekarri dizkidan oraina. Ezagutzen ez nituenak. Iraganak eman ez zizkidanak. Iragana ahazten eta etorkizuna imaginatzen lagundu didan oraina.


Herrialdeko 29 pertsona ospetsuk gogoeta egingo dute euskal aberriaren XXI. mendeko erronkez eta gure erakunde-esparruaz, aberrigintzaren eta gizartegintzaren eragiletzat hartuta.\nBizkaiko ahaldun nagusia, Unai Rementeria, ekitaldian izango da.\nEkitaldia, maiatzaren 4an, ostegunarekin, goizeko 11:00etan, Bilboko egoitzan izango da.\nEugenio Ibarzabalek Bilbon aurkeztuko du “Días de ilusión y vértigo. 1977-1987” liburua\n•\tIdazlearen bizipenez gain, liburuak Euskadiko Trantsizio-aldiko mugarriak eta XX. mendeko euskal abertzaletasunaren historia jorratzen ditu, pertsona esanguratsu askori egindako elkarrizketak direla bide.\n•\tToti Martinez de Lezeak, Juan Mª Ollorak eta Roman Sudupek lagunduko diote Donostiako kazetari eta idazleari liburuaren aurkezpenean, Sabino Arana Fundazioan, otsailaren 22an, asteazkenarekin, 19:30etan.\nSabino Arana Sarien 2016ko edizioa zuzenean, streaming bidez, fundazioaren webgunean: www.sabinoarana.org\n“Euskadi, Estatutuaren aurreko gerra. Pedro Basaldua” liburuaren aurkezpena\nJosu Erkoreka eta Iñaki Anasagastiren eskutik. Urtarrilaren 19an, ostegunarekin, 19:30ean. Sabino Arana Fundazioan.\nHEDABIDEEI "2016ko SABINO ARANA SARIAK" AURKEZTEA\nSabino Arana Fundazioak prentsaurreko baterako deialdia luzatzen die hedabideei bertan 2016ko Sabino Arana Sariak aurkezteko; ekitaldia asteartean, 2016ko abenduaren 20an, egingo da 11:30etan beraren egoitzan, Bilboko Mandobide, 6, kalean (Moraza Plaza).


Hasiera batean eszenatokirik eta fokurik gabe, gaur egun SL bihurtua | Gasteiz Kultura\nLEKUAK Hasiera batean eszenatokirik eta fokurik gabe, gaur egun SL bihurtua\nHell Dorado aretoa rocka maite duten gasteiztar gazte talde batek bultzatua jarri zen martxan duela 19 urte. Gaur egun, 400 bazkide baino gehiago dituen aretoaren ibilbidea errepasatzeko elkartu gara Juan Uriarte lokalaren arduradunarekin\nJuan Uriarte, Hell Doradoko arduraduna./ Yone Estivariz\n2000. urtea zen, eta Iñaki Urbizuk, Jimmy Rz de Loizagak, Ernesto Garciak eta Juan Uriartek, kontzertuak ikusteko hiritik kanpora atera behar izateaz neka eginda, Hell Dorado elkartea sortzea erabaki zuten. Urtebete geroago, Venta de la Estrellako lokala eskuratu, eta pixkanaka beren kontzertu-areto propioa muntatzen joan ziren, beraientzat eta lehen urte hartan haien alde egin zuten 600 bazkide baino gehiagorentzat.\n2001eko urriaren 26an, eszenatokirik gabe eta ia fokurik gabe, lokala bete egin zen ‘Sex Museum’ ikusteko. Lehen kontzertu haren ostean, 2.800 talde baino gehiago igo dira Hell Doradoko taulara, tartean, The Dap Kings, Johnny Kidd & The Pirates, Dick Dale eta Rolling Stones taldearen Keith Richard.\nUrte hartan ez zegoen kontzertu aretorik Gasteizen, ‘El Tapioca’ izena zuen lokal txiki bat baino ez. Pub handi bat zen, non kontzertuak egiten ziren, baina ez zituen horiek egiteko baldintzak betetzen, ez soinuagatik, ezta agertokiagatik ere. Gaztetxea ere hor zegoen. Lau lagun musikari bildu ginen, Gasteiztik kanpora kontzertuetara joateko bidaiatzeaz nekatuta. Kultur elkarte bat sortzea erabaki genuen. Lokal bat hartu eta gure talde gustukoenak ekartzen hasi ginen.\nDavid Marks Hell Doradon./Hell Dorado\nJada ez zarete kultur elkarte bat, orain SL bat zarete, zergatik aldaketa hori?\nAldaketa joan den irailean gertatu zen, Aldundiak sozietateen gaineko zerga eskatu zigulako, eta hori da irabaziak lortzen dituzten enpresek ordaintzen duten zerga. Une horretatik aurrera ez du kultur elkarte bat izateko arrazoirik. Gainera, hasieran jendeak borondate hutsez eta lan-harremanik gabe lan egiten bazuen ere, badira iada urte batzuk gizarte-segurantzan alta emanda dauden hainbat langile ditugula. Honek enpresa baten gero eta antz handiagoa zuenez, aldaketa hori egitea erabaki genuen.\nZure ustez, zein izan da bazkideen laguntzaren garrantzia? Uste duzu haiek gabe aretoak irekita jarraituko lukeela?\nUrte askoan oso garrantzitsuak izan dira existitu ahal izateko eta aurrera jarraitzeko. Duela urte batzuetatik hona, aretoak izen handia duenez eta Espainia osoan eta atzerrian ezagutzen gaituztenez, uste dut haiek gabe iraun genezakeela, baina laguntza handia izaten jarraitzen dute. Alde batetik, alde ekonomikoki; aurreratzen diguten dirua da, eta, gero, sarrera eta kontsumizio moduan berreskuratzen dute, baina, era berean, oso garrantzitsua da atzean gizarte-oinarri bat izatea, babesa ematen dizun jendea eta etxekoa sentitzen dena.\nFred Wesley 2016an./Hell Dorado\nHarpidedunen babesaz gain, ba al duzue erakundeen aldetik laguntza ekonomikorik?\nEusko Jaurlaritzako Kultura sailak Zuzen Zuzenean izeneko programa bat du, euskal taldeei emandako laguntza da, eta kontzertu aretoen bidez banatzen da. Areto bakoitzari diru kopuru bat ematen zaio, eta diru hori euskal taldeak kontratatzeko erabiltzen da; ez da aretoarentzat dirua, berez. Gasteizko Udaletik eta Arabako Foru Aldunditik ez daukagu inolako laguntzarik.\nZuek zuen espaziora dakarzuen moduko musika zabaltzeko, inbertsio pribatua beharrezkoa al da edo uste duzu erakundeek ere babestu beharko lituzketela horrelako espazioak?\nUste dut beharrezkoa dela hiriaren oinarrizko kulturaren alde egitea, musika dela, antzerkia dela, dantza, argazkigintza edo film laburrak, besteak beste. Hell Doradok prestakuntza tailerrak edo kontzertuak proposatu ditu emakume taldeekin, beste jarduera batzuen artean, baina beti ukatzen zaizkigu laguntzak, aurrekontu faltagatik. Dirua badute Azkena bezalako ekitaldi handietarako, eta oso ondo dago hori babestea, baina akatsa da Kultura Sailetik egitea; izan ere, jaialdiko emaitzak ateratzen dituztenean, inoiz ez dituzte adierazgarri kulturalak erabiltzen, ekonomikoak baizik. Inork ez du musikaz hitz egiten Jazzaldia epaitzen dutenean, etorrera ekonomikoaz hitz egiten dute. Beraz, Sustapen Ekonomikotik lagundu beharko litzateke, ez Kulturatik. Gasteizek gaztetasunaren eferbeszentzia du, eta hori galtzen ari da, laguntza faltagatik. Entseguak egiteko lokal asko daude, lagundu beharreko taldeak. Horrek erakarriko luke hiritik kanpoko jendea hemen bizitzera etortzea, eta aukera hori galtzen ari gara.\nZenbat bazkide dituzue gaur egun? Nolakoa izan da bilakaera hori?\nOraintxe bertan 400 abonatu baino gehiago ditugu. Lehenengo urtean boom-a izan zen, 600 baino gehiago ginen. Gero gauzak behera egin zuen, eta urte asko egon ginen 300 inguru. 5 urte dira 430-470 abonatu inguru ditugula.\nFreedonia taldearen kontzertua./Hell Dorado\nAretoak ia 20 urte ditu, hirian rock aretorik ez zegoenean jaio zen, baina orain eskaintza zabalagoa da. Publiko gazteena ere abonatua egiten al da? Zein da bazkideen profila?\nAretora datorren jendearen adina 30 urtetik gorakoa da. Oro har, musikaz zertxobait jakitea eskatzen duten banda ‘bereziak’ kontratatzen ditugu. Gazteak ‘La Polla Records’ entzuten hasten dira eta benetako punk taldeetara hurbilduko dira; orduan etorriko dira hona ‘Radio Birdman’ edo beste talde batzuk ikustera. Gainera, haurrek aisialdirako aukera ugari dituzte eta gero eta musika eskaintza handiagoa dago. Jendea gazte izateari uzten doan heinean, hona etortzen hasten dira, eta beste musika eta banda mota bat deskubritzen dute. Era berean, publikoari ondo trata dakiokeela ere deskubritzen dute, ez merkantzia soil gisa. Handiagoa zarenean pixka bat erosoagoak diren beste lokal batzuetara joaten hasten zara.\nZer abantaila ditu abonatua izateak? Zer bazkide mota daude?\nAbonatua izatea crowdfunding mota bat da. Dirua aurreratzen digute, baina gero sarrera eta kontsumizio gisa berreskuratzen dute. Hiru harpidedun mota daude: Classicus, urtean 63 euro ordaintzen dituena eta sarreretan deskontuak eta sarrera bakoitzarekin kontsumizioak dituena; gero, Infernus dago, 94 euro ordaintzen dituena eta urtean hiru sarrera ditu doan, gehi Classicusen abantailak; eta azkenik, Doratus, urtean 155 euro eta sei sarrera doan eta Classicusen abantailak.\nOrain abonatu esaten zaie, baina orain dela gutxi arte bazkide zineten, zein da barne funtzionamendua? Nola hartzen dira erabakiak?\nHiru pertsona gara bulegoan; bata administrazio eta kontabilitate gaiaz arduratzen da, bestea web orriaz eta abonatuen kudeaketaz, lan handia baita; eta hirugarrena ekoizpen artistikoaz eta sare sozialez. Gero ni nago, zuzendaritza eta kontratazioa daramadana. Erabakiak nik hartzen ditut normalean, eta batzuetan lagunekin edo abonatuekin kontsultatzen ditut, Hell Doradon lan egiten ez badute ere.\nNola programatzen da Hell Doradon? Zein dira kontzertuak aukeratzeko irizpide estilistikoak?\nGustuko dugun estiloaren alde egiten dugu, hala nola rock and roll, punk, soul, rhythm & blues, garage, hard rock eta abarren alde, zerbait emateko duten eta publikoaren erantzuna izan dezaketen bandak. Oso jende potentea ekarri dugu eta ez da inor etorri haiek ikustera; horrek hondamendi ekonomikoa dakar, eta benetan gaizki pasatzen duzu. Gaur egun, taldea interesgarria izatea eta publikoaren erantzuna izatea uztartzen saiatzen gara. Gero eta apustu txikiagoa egiten dugu talde txikien alde; izan ere, gutxi kobratzen etortzen diren arren, oso jende gutxi etortzen da haiek ikustera.\nMusikaz asko dakiten ingelesak kopiatu beharko genituzke. Beatles, Rolling Stones, Iron Maiden eta Motorhead bezalako talde handi guztiak, Ingalaterrara milioika libera ekarri dituztenak, taberna txikietan jotzen hasi ziren, areto ertainetara pasa ziren, eta, ondoren, handietara, mundu mailan ezagunak ziren banda bihurtu arte. Taberna horiek existituko ez balira, taldeak ezingo lirateke inon jotzen hasi. Ingalaterran taberna horiek guztiak diruz lagunduta daude, hirirako funtsezko interesekotzat jotzen dituztelako.\nJames Hunter gasteizko aretoan./ Sergio Martín\nBeste areto batzuekin sinergiak dituzue kontzertuak programatzeko?\nGarai batzuk izan dira 19 urte hauetan Bilboko Antzokiarekin eta Donostiako edo baita Santanderreko aretoren batekin ere lan egin dugunak talderen bat ekartzeko. Gaur egun ez dugu behar. Dagoeneko birak muntatuta dituzten sustatzaileekin lan egiten dugu, eta bestela, managerra bera arduratzen da inguruko hirietan beste bolotxo batzuk bilatzeaz.\nZenbat talde igaro dira denbora honetan guztian Hell Doradotik? Ba al da bereziki gogoratzen duzun talderen bat, Hell Doradotik pasatu zenean hain ezaguna ez zena eta orain ekartzea ezinezkoa litzatekeena?\n2.850 talde pasatu dira denbora honetan guztian Hell Doradotik. Hemen izan da Sharon Jones The Dap Kingsekin adibidez, gero ultra famatu egin zena, munduko soul abeslari onena. Hil zenean, mundu guztiak Hell Doradon ikusi zuela esaten zuen, errealitatean 90 pertsona baino ez zirenean etorri eta milaka euro batzuk galdu genituenean. Johnny Kidd & The Pirates ere izan dira, Rolling Stones taldeko Keith Richard, Who taldeko Pete Townshend edo Dick Dale. Nazio mailan, Fuel Fandango edo Los Ilegales izan ditugu.\nSex Museum Hell Doradon. Sergio Martín\nZer harreman duzue Gasteizko taldeekin?\nGaur egun gazteenengandik urruntzen ari gara adinagatik. Serioski ibiltzen hasten diren eta kontatzeko zerbait duten taldeek, hemen jotzen dute. Duela egun batzuk The Dealers taldeak jo zuen, Cynics-en teloneroak, garage taldeei dagokienez nazioartean dagoen onena. Noizbait ekarri izan dugu bertako bandaren bat, hasten ari diren horietako bat, beste talde baten telonero gisa, baina jendea hitz egiten hasten da, erretzera ateratzen dira, eta baten bat kexatu egin izan zait, agian maila ez zutelakoan. Zaila da. Hori dela eta, Go Gasteiz Go proiektua hasi dugu, maila bereko tokiko taldeek aretoan jotzeko aukera izan dezaten.\nGaur egun, hirian, rockaren esparruan zer nabarmenduko zenuke?\nUste dut oraingo gazteek dena dutela eskura. Ni gaztea nintzenean, nahikoa lan genuen entseatu ahal izateko, lokal bat utz ziezaguten. Orain jada ez da horrela. Musika bor-bor jartzeko mugimendua egon behar da, gazte haserretuak zerbait egin nahian. Dena eskura dutenez, ez da ezer gertatzen, ez dago musika mugimendurik.\nBazkideen bitartez finantzatzeko ideia beste kultura-sektore batzuetara estrapolatu daiteke?\nNoski, oso ideia ona da, askea egiten zaitu, burujabea. Euskadin oso kooperatibistak izan gara beti, elkarlanean aritzekoak eta denon artean gauzak egitekoak. Hell Dorado horren proba da, bazkideengatik ez balitz ez ginatekeen existituko. Gertatzen dena da jendea asoziazionismoaren gaiarekin nahastuta dagoela, mundu guztiak agindu nahi duelako, lobbyak sortzen dira barruan, eta abar. Gauzak oso argi eduki behar dira, eta ez hortik bizi nahi izan. Guk lan paraleloak izan ditugu beti, eta orain, 19 urte geroago, horretan bakarrik jardun dezakegu.


Gurs, un recuerdo para el olvido dokumentala Hondarribian ikusgai\nGurs, un recuerdo para el olvido dokumentala eta honen inguruko erakusketa ikusgai egongo da ondorengo asteetan Hondarribian. 53 herrialde ezberdinetatik iritsitako eta 60 mila lagun ...\nEuskal Herriko gorpuzkirik zaharrenak Hondarribian ikusgai\n«J3 Euskal Herriko ehorzketarik zaharrena»' erakusketa ikusgai izango da Hondarribiko Arma Plazan hilaren 16tik 25era. Aranzadi Zientzia Elkarteak eta Hondarribiko Udaleko Kultura Departamentuak antolatu dute, ...\nIrungo Udalak frankismoan eraikitako postetxea eta aldameneko higiezinen irizpide estetikoak bermatuko ditu\n"Leku historiko baten esentzia gordetzeko arreta berezia" eta eraikinen "historia garrantzitsua, kontuan hartzea merezi duena eta, jakina, gordetzea merezi dunena" azpimarratuz Irungo Udalak postetxea eta ...\nPio Barojako ikasleekin Gurs-eko kontzentrazio esparruan\nUrtero, Hezizerb zerbitzuaren bitartez, Pio Baroja institutuko eta Mendibileko eskolako gazteak Gurs-eko kontzentrazio esparrua ezagutzen dute. Bertan Jose de Sola irundarrarekin topatzen dira, altxamendu faxistaren ...\nIrungo Atsegina elkarteak bere zortzi erraldoiak zaharberrituko ditu\nIrungo kasua, aldiz, apartekoa da. Irungo Atsegiña elkarteak du Erraldoien konpartsa gordetzen, eta erabiltzen kaleak alaitzeko jaietan. Eta jakin bazekiten, 1937. urtekoa zirela. Gal familiak ...\n1239 urte bete dira baskoiek Orreagako bataila irabazi zutela\nBihar beteko da Orreagako batailaren urteurrena. 1239 urte dira baskoiek Karlomagnoren tropak garaitu zituztela. Eguna oroitarazteko, Orreaga taldeak dei egiten die hegoaldeko nafarrei pasaian ospatuko ...\n1936ko gerrari buruzko hitzaldia emango du Amagoia Gurrutxagak Hendaian\nAmagoia Gurrutxaga Berria egunkariko kazetariak “Gerra gauza alua dun” izenburua daraman hitzaldia emango du gaur, Hendaiako Maitena ostatuan, arratsaldeko 19:00etan. Hendaiako Emazten Fabore elkarteak antolatu ...


Angus - Wikipedia, entziklopedia askea.\nAngus (Eskoziako gaeleraz: Aonghas) Eskozia ekialdean dagoen eskualdea da. 2012ko erroldaren arabera 115.978 biztanle ditu. Forfar da eskualdeko hiriburua baina hiri handiena Arbroath da.\nHerrialdea Erresuma Batua\n- Guztira 2,182 km2\n- Zenbatespena 115.978 bizt.\nMugakide hauexek ditu: Iparraldean Aberdeenshire, mendebaldean Perth eta Kinross, hegoaldean Dundee eta ekialdean Ozeano Atlantikoa.\nIparraldea eta mendebaldea menditsuak dira eta bost haranek osatzen dute. Nekazaritza eta abeltzaintzan dihardute bertan baina populazioa oso txikia da. Kostaldea ere muino apalez osatua dago eta biztanleriaren gehiengoa han bizi da.\nNeolito Arotik populatua izan den eremua da. K.a. 3.500 urteko aztarnak aurkitu izan dira bertan.\nPiktoen Circinn erresumarekin identifikatzen da Angus. Garai artako harri eskultura ugari aurkitu dira. 1320an Eskozia Erresuma independentea bihurtu zen, Angus eskualdean dagoen Arbroatheko abadian egindako parlamentuaren bilera batean. Arbroatheko Aldarrikapena izenaz ezagutzen da.\nArbroath / Obair Bhrothaig (23.902 biztanle)\nForfar / Fharfair (hiriburua, 14.048 biz.)\nMontrose / Monadh Rois (11.955 biz.)\nCarnoustie / Càrn Ùstaidh (10.561 biz.)\nMonifieth / Monadh Feith (8.220 biz.)\nBrechin / Breichinn (7.199 biz.)\nKirriemuir / Cearan Mhoire (5.910 biz.)\nJames Matthew Barrie (Kirriemuir, 1860–1937), idazlea.\nBon Scott (Forfar, 1946–1980), musikaria, AC/DC taldekide izandakoa.\nAberlemnoko harri piktoa.\nAnguseko Folk Museoa.\n(Ingelesez) Angus eskualdeko webgune ofiziala\nAzken aldaketa 27 azaroa 2019(e)an, 11:43(e)tan\nOrriaren azken aldaketa: 27 azaroa 2019, 11:43.


Baigorri Upategia - Iñaki Aspiazu Izaren Arkitektura Estudioa\nIñaki Aspiazu Izaren Arkitektura Estudioa\nEguneko Arretarako Landa Zentroa, Lagran, Araba\nEusko Jaurlaritzarako Artxibo Nagusia\nOlagibel Anbulategiko Fatxada\nVitoria-Gazteizko Justizia Jauregia\nFilologia, Geografia eta Historia Fakultatea\nEITI - UPV Handitzeko lanak Vitoria-Gasteiz\nLucas Rey Polikiroldegia Amurrion\nOsasun eta Eguneko Zentroa Eltziegon\nBlas López Heziketa Berezi Zentroa\nEat-Ek Lan-Biltegi Gisa Erabiltzeko Nabea Eta Bulegoak\nTxakolindegia Larrabetzun (Bizkaia)\nEl Robledillo Bainuetxea\nFamilia bakarreko etxebizitza Bergaran (Gipuzkoa)\nFamilia bakarreko etxebizitza (Vitoria-Gasteiz)\nFamilia bakarreko etxebizitza Estibalizen (I)\nFamilia bakarreko etxebizitza Estibalizen (II)\n48 Boe Etxebizitza Lakuan\nJosé Antonio Padillo\nRafael Martinez de la Hidalga y Typsa\n27 de Junio 2002\nJesus Baigorri Sustatzaileak eta Iñaki Aspiazu Arkitektoak elkarren artean proiektuaren ikasketa eta elaboraziori ekin dioten denbora luzean zehar, produktuaren kalitatea lortzeko bideratutako irizpideei jarraitu diete gainontzeko premisen gainetik; sistema tradizionaletara itzuliz, grabitatea berreskuratuz bonben, hodien eta mahatsa kalte dezaketen beste makina batzuen erabilera ekiditeko aliatu nagusi bezala, eta hautatutako aleak hartzidurarako egoera bikainean mantenduz.\nAurkezten den lanean, bere nolakotasun formalak gorabehera, izpiritu praktikoa eta funtzionaltasun materialeko irizpideei menpekotasuna nagusitzen dira, uneoro jokabide formalisten doakotasunetik urrun.\nHelburu nagusienetako bat hain programa zabala duen eraikin ekoizkor baten eragina Arabako Samaniego ingurune naturalean txikiagotzea izan da. Horregatik, arkitekturaren ezarpena paisaian, iradoki egiten da eta dagoen topografiara egokitzen da, programa lurpean garatuz eta bere kokagunearekiko jarrera otzana eta adeitsua hartuz.\nGastiezetik Logroñorako A-124 errepidearen gainean eta bideetako babes distantziak gordeta, zerbitzu plataforma bat sortzen da, azpian aparkalekuak dituena, eta hegada-pasabide batean zehar, Upategiko bisitaria hartzen duen kristalezko kutxa batean sartzen da. Ur-xafla baten bitartez isolaturik, Samaniego eta eta Kantabria Mendilerro inguruko mahastien aparteko bista eskaintzen du\nKutxa honek, hutsik bere ingurunea nabarmentzeko, bisitaria babesten du kanpoko mundutik, prozesu ekoizkor ezberdinetan hezi eta harritu nahi duen Upeltegiaren ibilbidea hasi aurretik bake giroa lortzeko asmoz. Kristalezko linterna hau, zinkez estalia arreta eta erreferentzia gune gisa, lurrean asentatzen da egurrezko xaflez estalitako porlanezko hormen gainean, zeintzuk lurrarekiko kontatutik sortzen diren eta eguzkiaz babesten duten.\nBeheko maila batean, arreta-gunea, proiekzio-aretoa, datatze-aretoa eta erakusketa-gunea, ardo eta artisau-produktuen denda zabaltzen da. Maila berean administrazio-gunea eta laborategia daude, eta haien arteko banaketa gardena denez, erabateko iragazkortasuna sortzen da espazio ezberdinen artean.\nSolairu honetatik elaborazio-nabea bere osotasunean ikusten da, nabe handi baten erabateko ikuspegiaz gozatzeko aukera izanik. Bertan ardoaren elaborazio-prozesua maila ezberdinetan garatzen da orden didaktiko batean, mahatsa hartzetik, berau hautatu, andeletan hartzitu, zapaldu, Ontzeko baldintza apartak eskaintzen dituen eta gainontzekotik isolaturik dagoen Upel Aretoan bukatu arte.\nLanaren oinarria luzetarako ebakidura izan da, non lursailaren profilak, mahatsaren harreraren sarbideak, elaborazio-prozesu ezberdinak eta produktuaren irteera elkartzen diren, marrazki-ohola eta proiektu-prozesuaren sormen oinarri gisa elkartuz, proiektu tradizionaletatik ezberdinduz, non garapena solairuan burutzen den.\nLanak eta Proiektuak Birgaikuntza Hiri espazioa Paisajistikoa Barne-diseinua Nazioarteko Altzariak Eguneko Arretarako Landa Zentroa, Lagran, Araba Eusko Jaurlaritzarako Artxibo Nagusia Olagibel Anbulategiko Fatxada Vitoria-Gazteizko Justizia Jauregia Baigorri Upategia Muga Espazioa Filologia, Geografia eta Historia Fakultatea EITI - UPV Handitzeko lanak Vitoria-Gasteiz Lucas Rey Polikiroldegia Amurrion Osasun eta Eguneko Zentroa Eltziegon Polikiroldegia Eltziegon Blas López Heziketa Berezi Zentroa Eat-Ek Lan-Biltegi Gisa Erabiltzeko Nabea Eta Bulegoak Itesa Lantegia Biltoki Bulegoak Txakolindegia Larrabetzun (Bizkaia) El Robledillo Bainuetxea Familia bakarreko etxebizitza Bergaran (Gipuzkoa) Familia bakarreko etxebizitza (Vitoria-Gasteiz) Familia bakarreko etxebizitza Estibalizen (I) Familia bakarreko etxebizitza Estibalizen (II) 48 Boe Etxebizitza Lakuan


Ibai ibilaldiak bezala, kanaletako ibilaldiek bizikleta orokorrean eta nabigazio erraza errazten dute. Distantzia luzeak nahiko azkar estaltzeko aukera ematen dute, batez ere bizikleta elektronikoa baduzu.\nIbaiak ez bezala, bere xarma askotan nabigatzen duten eskulanetan eta ingeniaritza eta banakako izaeraren balentrian zehar egiten dira. Hala ere, izugarrizko sarraila eta zubiak barne.\nBatzuk, Gota kanala, fauna faunako paradisuak dira; beste batzuk, Alemaniako Kiel kanala bezala, gizakiz egindako motako espektakuluak dira.\nHemen dago Europako hamar kanalen ibilaldirik onena.\nGota Canal, Suedia\nGöta kanala Suediako "zinta urdina" bezala ezagutzen da, igerileku ugari dituzten landa berde idilikoen bidez.\nUdan kanalak turista asko erakartzen ditu, itsasontzietan gurutzaldi handi batzuk barne.\nBilatu Karlsborg gotorlekua edo erlaxatu ibilbideko aintzira ugarien artean.\nSuediako bigarren hiria, Gothenberg maiz ikusten da, baina oso erakargarria da, kale neoklasikoak eta tranbiak pintoreskoak ditu eta kulturaz eta kafetegiz josita dago.\nBegiratu itsasoko ur erakargarria ere.\nSjötorp hasi eta amaitu Goteberg-era\nLuzera 190 km / 190 km\nBizikleta alokatzea Cykelkungen, Gothenberg\nInformazio gehiago Gota Canal web orrialdeak Suedia mendebaldeko web orriak\nKiel Canal, Alemaniako iparraldea\nOso ondo sinatutako kalitate handiko ibilbidea Alemaniako kanal ezagunenetako batean.\nKanala 99 km / 99 km baino ez da luzera duen bidegorria ondoan (bide horretan "Nord-Ostsee-Kanal-Route" logotipoarekin sinatuta) 202 mila / 325 km ditu.\nNola da posible hori? Kanalaren linean zehar modu zirkuituan baino hobeto ibiltzen delako eta bide kanalidera itsatsi baino ikuspegi interesgarri gehiago ematen dituelako (lasterbideak ere eskuragarri daude).\nKanalaren beraren eskala ikusgarria da eta ozeanoen joan-etorriak ere erabil ditzake.\nKiel bera neurri handi batean oso modernoa da Bigarren Mundu Gerran bonbardatua izateagatik, baina eliza zahar erakargarri bat eta hemengo portua benetan bizirik dirau Kiel astean zehar - ekaineko azken astean ospatu zen munduko belaontzirik handiena, milioika bisitari eta batzuk bilduz. 4.000 itsasontzi Alemaniara eta atzerritik hirira.\nBrunsbüttel hasi eta amaitu Kiel\nLuzera 322 km / 325 kilometro\nBizikleta alokatzea Wheel 2 Wheel ibilgailuak antolatu dira, e-bizikletekin eskuragarri, Kiel kanalaren inguruan oinarrituta.\nInformazio gehiago Hanburgoko eskualdeko webgunea\nLF7 ibaiaren ibilbidea, Herbehereak eta Belgika\nIbaiaren ibilbidea (Oeverland ibilbidea nederlanderaz) deitzen zaion arren, ibaietako asko kanalizatzen dira edo atal kanalizatuetan sartu eta bat egiten dute.\nTxirrindulari askok Amsterdamen hastea aukeratuko dute, LF7 benetan Alkmaar iparraldean hasten bada ere.\nAmsterdameko kanal aberatsaren erdigunetik Vecht ibaia, Amsterdam-Rhin ibaia eta Merwede kanala jarraitzen dituzu.\nBrabanten bidez Dommel ibaiaren eta Eindhoven ubidearen ertzak biltzen dituzu.\nMaas ibaiaren eta Albertkanaal ibaiaren ertzek, azkenean, Maastricht hiri ederra eramaten dute.\nHolandako historian barrena egindako bidaia ere da, Holandako 'waterline' gotorlekurako bisitekin, Zaan ibaia bere berdez margotutako ohiko etxeekin eta haize-errotekin.\nVecht ibaia Amsterdameko merkatari aberatsek eraiki zuten Urrezko Aroan eraikitako landareak eta udako erretiratze gisa.\nHasi / amaitu Alkmaar-era Maastricht-era\nLuzera 389 km / 385 km\nBizikleta alokatzea Holland txirrindularitzako Amsterdameko ziklo alokairuen ikuspegi orokorra dago\nInformazio gehiago Holland ciclismo web orria eta Holland txirrindularitza web orria\nLF5 Belgikako hiriak Limburgorantz\nHerbehereak bezala, Belgika ubideen eta ibaien kanalizazioen bidez gurutzaturik dago eta ondo sinatutako bizikletaz ibiltzeko bideak daude.\nHerbehereak bezala, sarritan aukera dago zuzeneko bide zuzen eta zuzen bat jarraitzea edo herrian eta herrietan eta beste hainbat erakargarri bisitatzen dituen ibilbide meandro bat aukeratzea.\nLF5ak Belgikako Flandriako eremua zeharkatzen du ubide ubide eta kanalizazio ugariren lerroa erabiliz.\nUbideen, kale harriztatuen eta Erdi Aroko Gizateriaren Ondareko Ondareko eraikinetan zehar, Brujas-Ganteko kanalera Erdi Aroko Ganterantz eta Scheldt ibaia paisaia ekialderantz bihurtzen da.\nThorn herri politean amaitzen da, bere zuriz egindako eraikin txikiengatik famatua.\nDamme to Thorn hasi / amaitu\nLuzera miliak 186 milia / 300km\nBizikleta alokatzea Ben's Bikes, Brujas\nInformazio gehiago Fietsroute web orria\nNantes-Brest kanala, Bretainia, Frantzia\nBenetan, neurri handi batean, kanalizatutako ibaien multzoa da, arkitektura kanalidiko askorekin eta paisaia berde ugari Frantziako Bretainian barrena, zeltako kultura, janaria (eta sagardoa) eta hizkuntza bereizgarriarengatik.\nBretainiako bide berdeen sare zabalarekin lotura ugari daude (500 kilometro baino gehiago / 800 kilometro baino gehiago), trenbide zaharretan oinarritutako askok eta kanaletako ibilaldiak konbinatzeko aukera eskaintzen dute kanaletik urruneko ibilaldiak egiteko baimen amaiezinekin.\nBidean zehar paraje ezagun eta erakargarrien artean daude Pontivy, Josselin, Guérdelan Lake eta Nantes hiri oso dotorea.\nKanala Velodyssey bide luzearen zati bat da, iparraldetik hegoaldera, Frantzia mendebaldean zehar.\nBideo honetan, ibilbidearen iparraldeko atala kanalaren sekretu askorekin erakusten da:\nHasi eta amaitu Châteaulin Nantes-era\nLuzera Inguruan 228 km / 365 km\nBizikleten alokairua Bizikleten Bretoiak, Gouarec\nInformazio gehiago Mapa hemen eta info orria hemen\nGainera, Bretainia Txirrindularitza gidari gehiago Frantziako Iparraldea Txirrindularitza\nTicino bidegorria, Italia\nTicino bidegorriak Ticino ibaiaren ibilbidea jarraitzen du gutxi gorabehera, baina bere luzera gehienetan, Naviglio Bereguardo eta Naviglio Grande ubideen ertzetan zehar ibiltzen da.\nIbilbidearen lehen zatia errepide lasaietan dago, ibilbidea Naviglio di Bereguardo hartu aurretik. Sesto Calende hegoaldeko zatia ibilbidearen zati ederrenetako bat da.\nPavia Erdi Aroko unibertsitate hirian amaitzen da eta bizikleta martxa eskasean dago Certosa di Pavia, Europako monasterio landuenetako bat.\nSesto Calende hasi / amaitu Pavia-ra\nLuzera Inguruan 75 km / 120 km\nBizikleten alokairua Cicloficina Garibaldi, Pavia\nInformazio gehiago Italiako Txirrindularitza Gidaren web orria eta Varese Turismoaren web orria\nGaztela ubidea, Espainia\nEspainian dauden kanalei buruzko informazioa oso urria da, seguru asko kanalak beraiek oso urriak direlako!\nGaztelaren kanala ia ez dago erabilita, baina dorreak urteko mtb gertaerarako erabiltzen dira eta kanalak berak Valladolideko Erdi Aroko unibertsitate unibertsitatean eta Medina de Rio Seco antzinako harresian bukatzeko aukera ematen dizu.\nEspainiako iparraldeko Tierra de Campos eremuko lautada lehorretatik igarotzen da eta bertako hegaztien artean nabarmentzen da, Bustardo handiak eta beste espezie bakanak barne.\nHasi / amaitu Alar del Rey (Palentzia) Medina de Rio Secorantz, Valladolidetik gertu\nLuzera Inguruan 93 km / 150 km\nInformazio gehiago Espainiako Turismoaren web orria Gertaeraren web orria (gaztelaniaz bakarrik)\nCaledoniako bidea Caledoniako kanala, Eskozia, barne\nEskoziako kostaldetik kostaldearen ibilbidea da. Horren erdiko atala Caledoniako kanal bikaina erabiltzen da.\nAukera laburragoa nahi baduzu, Oban abiapuntu ona da, trenean hiru ordu baino gehiago Glasgow-etik sartu eta zirkulaziorik gabeko ibilbidearen ataletara sartzeko, lochs eszenikoen bidegurutzeekin.\nFort William mendiko estazioan Caledoniako kanalarekin bat egiten duzu, ondo-ondoan, pista eta pista eta errepide txikiak erabiliz Loch Nessetik gora errepide txiki txiki batera iritsi arte, Inverness-era joan aurretik, pista eta errepide txikietan.\nCampbeltown hasi eta amaitu Inverness-era\nLuzera Inguruan 387 km / 237 km\nBizikleten alokairua Nevis zikloak\nInformazio gehiago Sustrans web orria\nKennet & Avon Canal, Ingalaterra\nIngalaterrako landa idiliko batzuetatik eta Georgiako bainuaz eta antzinako Bradford-ekin igaroz Avon, Kennet eta Avon kanaleko zubia zabaldu eta hobetu da txirrindularientzako eta ibiltarientzat.\nCaen Hill-eko blokeoak Erresuma Batuko ur bideen sare osoko ikusgarrienetakoak dira eta Pewsey White Horse (Wiltshireko zortzi zaldi zurietariko bat) azken atalean ikus daiteke errepide eta pista txikiak erabiltzen dituen irakurketan.\nHasi / amaitu Bath to Read\nLuzera Inguruan 85 milia / 137 km (mendebaldera luzagarria bainu Bristol trenbidearen bidez ibiltzea, 15 km / 24 km distantzia gehituz)\nBizikleten alokairua Towpath Trail Center, Bradford Avon\nEgon adi e-bike berri gehiago eta berrikuspen gehiago eta eskerrak irakurtzeagatik!\nBidaltzeko ordua: 20-09-2020


Euskalgintzaren Kontseilua - Wikipedia, entziklopedia askea.\n(«Euskararen Gizarte Erakundeen Kontseilua» orritik birbideratua)\nEuskalgintzaren Kontseilua, maiz Kontseilua moduan laburtua (eta 2020ko abendura arte Euskararen Gizarte Erakundeen Kontseilua), euskarak garapen osoa izatea helburu duten gizarte erakunde ugariren bilgunea eta erakundea da. Idazkari nagusia Paul Bilbao da 2010eko apiriletik, eta sorreratik ordura arte Xabier Mendiguren Bereziartuk izan zuen kargua.\nEuskararen garapenaren alde lan egiten duten Euskal Herriko 60 gizarte erakunde biltzen dira Kontseiluaren baitan; 8.000 langile, 150.000 bazkide eta 50.000 milioi pezeta inguruko fakturazioa osatzen dute denen artean (2000ko datuak). 1997ko abenduaren 6an ospatu zen sortze batzarra Durangon (Bizkaia), eta Andoaingo (Gipuzkoa) Martin Ugalde Kultur Parkean du egoitza nagusia. Euskararen normalizazio prozesua bultzatzeko bi ildo nagusi lantzen ditu Kontseiluak: euskalgintzako erakundeen arteko loturak bultzatzea eta gizarte eragile, indar ekonomiko zein alderdi politikoak hizkuntza normalizazio proiektuetan inplikatzea. Bai Euskarari Akordioaren bultzatzaile nagusia da.\n3 Plan estrategikoa\nBatzarra: Kontseiluko aginte organo gorena da. Batzarraren eginkizun nagusia norabidea eta lan ildoak finkatzea da. Batzarrak izendatzen du Zuzendaritza.\nZuzendaritza: hamaika kidek osatzen dute. Bere eginkizunak kudeaketa plana zehaztea eta Batzarraren erabakiak betearaztea dira, batik bat. Talde horrek izendatzen du Idazkari Nagusia.\nIdazkari Nagusia: Idazkaritza gidatzea eta Kontseiluaren ordezkari izatea da Idazkariaren funtzioa.\nIdazkaritza: Batzarraren erabakiak bete eta bideratzeaz arduratzen den lan talde profesionala da. Arlokako banaketan oinarritzen da Idazkaritza (Idazkari Nagusia, Plangintzaburua, Finantzaburua, Harreman Politikoetarako Arduraduna, Gogoeta eta Komunikazioburua, Kohesio Ildoaren Arduraduna eta Bulegaria).\nLan ildo nagusiak garatu, dinamizatu eta jarraipena egiten duten hainbat lantalde ere badaude: Gogoeta Lantaldea, Plangintza Lantaldea, Bai Euskarari Akordioa Herrietan Lantaldea eta Euskararen Ofizialtasunaren Aldeko Lantaldea. Euskal Herriko 22 eragile sozialek parte hartu zuten Iruñean ospatu zen lehen sinatze ekitaldian, eta haien izenean egin zen hurrengo hilabeteetan atxikipen kanpaina: Athletic Club, Aviron Bayonnais, Deportivo Alavés, Osasuna eta Real Sociedad kirol taldeak; Euskadiko Langile Komisioak (CC.OO), Conféderation Française Démocratique du Travail du Pays Basque (C.F.D.T), Euskal Herriko Nekazarien Elkartea (E.H.N.E), Euskal Langileen Alkartasuna (E.L.A.), Euskal Laborarien Batasuna (E.L.B.) eta Langile Abertzaleen Batzordeak (L.A.B) sindikatuak; Asociación Navarra de Empresas Laborales (A.N.E.L.), Agrupación de Sociedades Laborales de Euskadi (A.S.L.E), Euskadiko Kutxa-Caja Laboral, Hemen, Herrikoa eta Mondragon Corporación Cooperativa enpresa eta finantza erakundeak; Deustuko Unibertsitatea, Mondragon Unibertsitatea eta Nafarroako Unibertsitateko Ingeniaritza Eskola nahiz Iruñeko Elizbarrutiko Euskal Pastoraltzaren Saila, Zentro Erregionalen Federazioa eta Euskararen Gizarte Erakundeen Kontseilua. UNESCOko Félix Martí Ambel, Linguapax Nazioarteko Batzordeko Lehendakaria izan zen lehen sinatze horretako ohorezko lekukoa. Bai Euskarari Akordioari baiezkoa eman ziotenak 687 izatera iritsi ziren handik bost hilabetetara eta aldi bereko izenpetzea ospatu zuten denek 1999ko maiatzaren 18an. Ondorengo testu honi atxiki zitzaizkion sinatzaileak:\nEuskarak garapen osoa lor dezan bere normalizazioa behin betiko bideratuko duen prozesu batean eskuhartzeko konpromisoa adierazten dugu.\nProzesu hori hizkuntza normalizaziorako Plan Estrategiko bat prestatuz eta ezarriz burutuko dugu. Horren bitartez hizkuntzaren egoera sektorez sektore eta lurraldez lurralde aztertuko dugu, maila bakoitzean beharrezko neurri normalizatzaileak finkatuko ditugu eta horien arabera, plana diseinatzen eskuhartuko dugun gizarte-eragileok konpromiso zehatz eta borondatezkoak hartu eta praktikan ezarriko ditugu. Konpromiso hartze hori gizarte eragile bakoitzaren autonomia errespetatuz bideratuko da. Plan Estrategikoaren oinarria Eusko Jaurlaritzak onartu berria duen Euskara Biziberritzeko Plan Nagusia izango da Euskal Autonomia Erkidegoan. Era berean, Nafarroako Gobernuak euskara sustatzeko eratutako egitasmoekin eta Ipar Euskal Herrian, lehenbailehen, gauzatu behar den hizkuntza antolakuntzarako plangintzarekin koherentzian eta osasungarritasunez bideratzeko konpromisoa adierazten dugu.\nAkordio eta konpromiso dinamika honetan euskal gizarteak bere hizkuntza berreskuratzeko duen borondate garbia islatu nahi da. Erabaki hori gizartearen adierazgarri diren gizarte eragileen eskuhartze zabalaren bitartez bideratu ahal izateko guztiei zabalik daude Bai Euskarari Akordioa eta ondoren burutuko den konpromiso prozesua. Hemen sinatzen dugun Bai Euskarari Akordio honek segurta dezala datorren menderako euskararen etorkizuna Euskal Herrian. Sinatzearen ondoren, Plan Estrategikoaren diseinu faseari ekin zitzaion; alde teknikoa LKS aholkularitzaren esku geratu zen.\n1997ko martxoan Donostian ospatutako Euskararen Unibertsoa jardunaldietan erabaki zen Euskararen Gizarte Erakundeen Kontseilua sortzea. Urte hartako abenduaren 6an sortu zen Kontseilua Durangon eta orduan hautatu zen lehen urterako zuzendaritza. 1998ko martxoan osatu zen Idazkaritza Nagusia eta Xabier Mendiguren Bereziartu izendatu zen Idazkari Nagusi. Maiatzetik abendu arte Bai Euskarari Kanpaina garatu zuen Kontseiluak Euskal Herria osoan barna (mintegiak, festak, kirol ekitaldiak etab.); ondoren, abenduaren 21ean, Euskal Herriko hamar alderdi politikok Euskararen Normalizaziorako Konpromiso Politikoa izeneko agiria sinatu zuten Bilbon. Bi egun geroago, abenduaren 23an, hogeita bi gizarte eragilek Bai Euskarari Akordioaren lehen sinatzea egin zuten Iruñean. 120.000 pertsonek parte hartu zuten Bai Euskarari Kanpainari amaiera emateko Euskal Herriko bost futbol zelaitan ospatu zen ekitaldian. 1999ko otsailetik martxo arte Lanordu bat akordioaren alde kanpaina egin zuen Euskararen Gizarte Erakundeen Kontseiluak. Kanpainaren helburua, Bai Euskarari Akordioa eta Plan Estrategikoa gauzatu ahal izateko dirua biltzea zen; azkenean, 181 milioi pezeta lortu ziren. Maiatzaren 19an Bai Euskarari Akordioaren bigarren sinatzea egin zen Hegoaldean eta abenduko 22 sinatzaileei beste 663 batu zitzaizkien. Honela bada, Plan Estrategikoaren lehen urratsari ekin zitzaion urte horretako ekainean eta hainbat hilabetetako lanaren ondoren abenduan amaitutzat eman zen Plan Estrategikoaren diseinua. Une horretatik aurrera, Bai Euskarari Akordioko sinatzaile bakoitzak zein neurri normalizatzaile onartzen zituen hausnartzeko epea hasi zen. Hegoaldeko prozesuaren ondoren, 2000ko otsailaren 25ean sinatu zen Iparraldean Bai Euskarari Akordioa. Kasu honetan, 201 eragile sozial atxiki zitzaien Akordioari eta Plan Estrategikoaren diseinua maiatzean hasi eta abenduan bukatu zuten. Bien bitartean, 2000ko ekainaren 13an Bai Euskarari Ziurtagira ematearen ekitaldia ospatu zen Donostiako Miramon Teknologia Parkean. Plan Estrategikoan proposatzen ziren gutxieneko neurriak hartu zituzten eragile sozialei euskararen kalitate ikurra eman zitzaien; guztira, 426 gizarte eragileri.\nPlan estrategikoa[aldatu | aldatu iturburu kodea]\nLau printzipiotan oinarritzen da metodologia:\nPartaidetza eta adostasuna;\nIkuspegi estrategikoa eta lehentasunen finkatzea;\nKonpromiso indibidual eta zehatzak nork bere gain hartzea;\nEtengabeko ebaluazioa eta eguneratzea.\nEuskararen Plan Estrategikoaren lehen fasean Euskal Herriko gizarte eragilerik garrantzitsuenak parte hartu zuten. Ondoren, herri mailako planei ekin zitzaien. Bost aldi nagusitan banatzen da Plan Estrategikoa:\nProiektuaren antolaketa epea edo aurrelan epea;\nAurrez zehaztutako sektore bakoitzean euskararen egoerari buruzko diagnostiko epea;\nArlo bakoitzean garatu beharreko helburuak eta ildo estrategikoak zehazteko epea;\nHausnarketa prozesuaren ondoren, ekintza planak zehazteko epea eta\nKonpromisoak hartzeko epea.\nHego Euskal Herrian garatutako Plan Estrategikoan 23 sektorek parte hartu zuten: unibertsitatea, formazioa, hezkuntza ez unibertsitarioa, prentsa, telebista, irratia, publizitatea, mundu asoziatiboa, ekitaldi antolatzaileak, gizarte mugimenduak, kirol federazioak (EAE eta Nafarroa bereizirik), kirol taldeak, kultura, zerbitzu orokorrak eta garraioak, mundu asistentziala, osasuna, elkargo profesionalak, finantza eta aseguruak, lan mundua, komertzioa eta ostalaritza, nekazaritza, gainazal handiak eta denda kateak, eta bereziak. Iparraldean, berriz, talde gutxiagotan bildu ziren gizarte eragileak.\n46 bazkidek osatzen dute, euskalgintzaren bilgune izateko asmoz:\nAntzerki Talde Amateurren Elkartea\nEgan-Euskal Herriaren Adiskideen Elkartea\nEuskal Herriko Ikasleen Gurasoen Elkartea (EHIGE)\nEuskal Kristau Eskola\nEuskal Kultur Erakundea (EKE)\nGoierriko Euskal Eskola Kultur Elkartea\nHau Pittu Hau!\nTopagunea-Euskara Elkarteen Federazioa\nUdal Euskaltegietako Langileak\nUnibertsitateko Euskal Irakasleen Elkartea (EIRE)\nKontseiluaren eginkizuna "euskararen normalizazio prozesua areagotzea da", erakundearen esanetan; eta horretarako bi ildo nagusi ditu: euskalgintzako eragileen arteko koordinazio lana, batetik, eta gizarte eragileak, indar ekonomikoak eta alderdi politikoak hizkuntz normalizazio proiektuetan inplikaraztea, bestetik.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-2-15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ Adostasun sozial eta politikoak eraikitzeko ordua heldu da – Kontseilua. Noiz kontsultatua: 2020-12-18.\n↑ a b www.kontseilua.org, Zer da?\nKontseiluaren webgune ofiziala\nXabier Mendiguren Kontseiluko idazkari nagusi ohiaren hitzaldia[Betiko hautsitako esteka]\nPaul Bilbao Kontseiluko idazkari nagusiari elkarrizketa\nOrriaren azken aldaketa: 11 otsaila 2021, 11:29.


Ikusmen artifiziala eta bistaratze-tresnak 4.0 industrian - SPRI\nIkusmen artifiziala eta bistaratze-tresnak 4.0 industrian\nIñigo Barandiaran, Vicomtecheko Industry and Advanced Manufacturingeko zuzendaria.\nNazioarteko erreferentzia bihurtu da Vicomtech teknologia-zentroa ikusmen artifizialaren industriako eta gidatze autonomoko aplikazioan\nGeroz eta aplikazio gehiago dituzte industrian ikusmen artifizialean oinarritutako sistemek, eta 4.0. industria kontzeptuari atxikitako teknologia eragileen parte dira. Ikusmen artifiziala objektuak ezagutzeko erabiltzen da, eta fabrikatutako ondasunen akatsak aurkitzeko; horrez gain, erabakigarria da ibilgailu autonomoen garapenerako, haien sistemek seinaleak, oinezkoak edo errepidean dauden oztopoak detekta ditzaten. Proiektu ugari sustatu ditu azken urteotan Vicomtech teknologia-zentroak ikusmen artifizialaren alorrean; hori dela-eta, erreferentziako zentro bihurtu da nazioartean. Industry and Advanced Manufacturingeko zuzendariak, Iñigo Barandiaranek, azalduko dizkigu zentroak egiten duen lanaren gakoetako batzuk.\nZein dira Vicomtechen ikerketa-lanen alor nagusiak?\nSortu ginenetik, zentroaren “ardatza” diren zenbait teknologia ari gara lantzen: ikusmen artifiziala, bistaratze-tresnak, irudiak tratatzeko tresnak, interakzio-sistemak, simulazioa, datuen analisia, machine learninga eta hizkuntzaren prozesatzea.\nZer proiektu ari zarete garatzen 4.0 industriaren alorrean?\nBat aipatzearren, aeronautikarako osagaien fabrikatzaile batekin ari gara lanean. Oso zorrotzak dira fabrikatzaile horren eskakizunak, piezak doitasun handiz egin beharrekoak baitira. Orain arte, teknikariek egiaztatzen zuten doitasun-maila, osagaien gainazaleko akatsak aztertuz. Lan hori egiteko, bi ordu eta erdi ere behar izaten zuten, piezako. Eskari hau egin zigun fabrikatzaile horrek: lan hori azkar eta eraginkorki egiten duen teknologia bat garatzeko. Hala, bada, adimen artifizialez (machine learning) hornitutako ikusmen artifizialeko sistema bat garatu genuen. Bereizmen eta doitasun handiko irudiak hartzen ditu sistema horrek, metatutako ezagutzaren bidez piezak identifikatu, haien akatsak aztertu eta akatsik baduten erabakitzeko.\nHizkuntzaren ulermena oinarri duten zenbait soluzio ere garatu ditugu; adibidez, langile batek makina bat urrutitik maneiatzeko sistema bat. Ahotsaren bidez ematen dizkio aginduak langileak makinari; hori dela-eta, ez dauka tenperatura altuetan lan egin beharrik. Beste adibide bat: eskuliburu teknikoak transkribatzeko tresna bat. Sistema batzuek oso ongi egiten dute lan (Googlek, adibidez); baina gai tekniko eta espezifikoei ekitean, itzulpenak ez dira onak izaten. Gure tresnak, aldiz, oso ongi funtzionatzen du, eta doitasun handiz itzultzen ditu eskuliburuak edozein hizkuntzatara.\nZenbaterainoko garrantzia du adimen artifizialak Vicomtecheko proiektuetan?\nVicomtech sortu zenetik (2001), adimen artifiziala izan du bere jardueraren giltzarrietako bat. Konputazio-ahalmenean egin diren hobekuntzei eta sare neuronalei esker, errazagoa da gaur egun AAn oinarritutako soluzioak baliatzea; nolanahi dela ere, adimen artifizialak ez ditu konpontzen arazo guztiak.\nParametro batzuk neurtzeko, ez da adimen artifizialik behar.\nIbilgailu autonomoetarako ikusmen artifiziala ere ikerketa-eremu du Vicomtechek. Zer ari zarete egiten alor horretan?\nGarraio Sistema Adimendunen sail bat daukagu, eta hori arduratzen da gidatze autonomoaz eta gidatzen laguntzeko sistemez. Autobus batzuetan, barrurantz eta kanporantz begiratzen duten kamerak jartzen ditugu. Barrurantz begiratzen duten kamerek gidaria aztertzeko sistema batzuk dituzte, jakiteko nekatuta dagoen, lo geratzen ari ote den… Nekatuta dagoela detektatzen badute, bibrarazi egiten dute aulkia, gidariak lo har ez dezan. Beste kamera batzuek, berriz, gidaria nora ari den begiratzen aztertzen dute, hutsegiterik egin ez dezan. Kanpora begirako kamerei dagokienez, tracking-sistemak erabiltzen ditugu, ibilgailua dagozkion erreien artean dabilen jakiteko eta trafiko-seinaleak identifikatzeko. Gidatze autonomoari laguntzeko zenbait sistema ditugu, 0 mailatik 4. mailara bitartekoak. Erabateko automatizazioa adierazten du 4. mailak.\nZure ustez, zer joera edo erronka ekarriko ditu etorkizunean eraldaketa digitalak gure ingurunera?\nErronka garrantzitsuetako bat hau dugu: jende trebatua, profil egokiak edukitzea adimen artifizialaren alorrean. Profil hori ez da oso ohikoa, baina jada badu eskaria. Hibridoa da profila; hau da, burdina eta biteak maneiatzen dakien jendea behar da, aldi berean makina eta ordenagailua menderatzen dituena. Joera garbia da hori, eta bi norabide hauetako bat har dezake espezializazioak: datu-azterketa, edo adimen artifiziala.\nAdimen artifiziala teknologia heldua da jada, baina azken urteotan 2Dko ikusmen artifiziala ere asko landu da. Laserraren eta egitura-argiaren aplikazioari esker, orain hor dugu 3Dko ikusmen artifiziala ere, askoz ere aberasgarriagoa. Izan ere, 3Dko irudi batek askoz ere informazio gehiago ematen du. Orain, teknologia hori garatu egin behar da, 3Dko informazioa azkarrago lortzeko. Informazio-bolumen handiagoa dute 3Dko irudiek, eta denbora gehiago behar da haiek prozesatzeko.\nEtorkizuneko beste joera bat hau izango da: dena digitalizatuta edukitzea. Hori dela-eta, geroz eta garrantzi handiagoa ari dira hartzen biki digitalak (digital twins), zeinek aukera ematen baitute gure fabrikazio-lantegien eredu digital bat erreplikatzeko, lantegi errealetik hartutako datuak oinarri direla.


Bilbo setiaturik bigarren karlistadan (1874)\tLorea Soldevilla: “Krisi garaian kooperatiba piloa sortu dira”\tZoragarria\tBegoñako ikurren galera\tBihotzean handi, ezpainetan xume\tOtxarkoaga II\tUser Rating: / 0\nPoorBest Berton\t- Betikoak\tasteartea, 2011 abenduak 13. 13:33\tOtxarkoaga auzo berezia da. Batez bere, eraikitzen hasi ziranetik auzo zigortua izan dalako. Administrazioen utzikeria eta aurreikuspen falta nabarmena izan da. Eraikitzeko lekua bera bere esanguratsua da. Etxeak eraikitzeko orduan ikuspuntu aldaketa ekarri eban. Ez, soilik, lehenengo etxeorratzak egin ziralako, baizik eta, etxeak egiteko hirigunean egozan orubeak baliatu ez ziralako, ordura arteko joerari muzin eginez. El poblado dirigido de Ocharcoaga hirigunetik oso urrun eraiki zan gizartearen atal behartsuenetako bat marjinatzeko itxura guztiarekin. Argazkian ikusten dan legez Otxarkoagako etxeak nekazal eremu batean eraiki ziran hiribildutik urrun, legendunak izango balira legez.Beste arlo askotan bere, politika okerrak jo dau eta zigortu dau auzoa. Udal Etxebizitzak erakundearen garai bateko irizpideak marjinalizazioan kokatu eban auzoa bestelako erabaki konpensatoriorik egin ez ziralarik. Hezkuntza arloan 80ko urteetan burututako eskola maparen erreforma, Integrazio Legea edota eredu euskaldunen ezarpena txarto kudeatu ziran. Arazoak arazo, Otxarkoagako auzotarrok kemen handiz, pausoz pauso aurrera egin dabe eta geroan bere beren ikuspuntu eta iritziak ezinbestekoak izango dira Euskal Herri osorako.


Sanjuanetako ekitaldiak balkoitik ikusteko aukera ireki du Arrasateko Udalak - Arrasate - Goiena.eus\nSanjuanetako ekitaldiak balkoitik ikusteko aukera ireki du Arrasateko Udalak\nItziar Larrañaga 2018-06-01 13:12\nIazko nagusien danborrada.\nHaurren danborrada, Errementari dantza eta nagusien danborrada izango dira, aurten balkoitik ikusi ahal izango diren San Juan jaietako hiru ekintzak. Interesa duten arrasatearrek, arrasate.eus-en edo BAZen eman beharko dute izena ekainaren 1etik 10era bitartean; eta ekainaren 11n zozketa egingo da.\nAurreko urteetan egindako bezala, aurten ere, sanjuanetako ekitaldiak udaletxeko balkoitik ikusteko aukera eskainiko die Udalak herritarrei. 2016an eman zitzaien herritarrei lehenekoz aukera hori, eta 36 pertsonek eman zuten izena. Iaz, aldiz, kopuruak dezente egin zuen gora eta 89 lagunek egin zuten eskaria.\nHaurren danborrada, errementari dantza eta nagusien danborrada udaletxeko balkoitik ikusteko, ezinbestekoa izango da aurrez izena ematea udal webgunean edo BAZen, ekainaren 1etik 10a arte. Parte hartzeko 16 urtetik gora izatea eta Arrasaten erroldatuta egotea dira oinarrizko bi baldintzak. 16 urtetik beherako haurren kasuan, nagusi batez lagunduta joan behar dutenez, adin nagusiko herritarrak eman beharko du izena.\nEkintza bakoitzeko 15 leku bikoitz egongo dira, hau da, guztira 30 lagunek igo ahal izango dute balkoira. Izena emateko orduan, herritarrek interes ordenaren arabera zehaztu beharko ditu balkoitik ikusi nahi dituen ekintzak. Ondoren, ekainaren 11n, izena ematen duten guztien artean zozketa egingo da leku horiek betetzeko.